Diari Oficial de la Generalitat Valenciana


Sumari del DOGV 5961, del 24-02-2009 (2009/1675)

Bases específiques de la convocatòria per a la provisió de diverses places vacants en la plantilla de personal de l'Ajuntament.
-------------------------------------------------------------------------------------------------------------------------------

### Dades del document

Número de DOGV
:   5961

Data del DOGV
:   24-02-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/1675


Data del document
:   02-02-2009

Organisme emissor
:   Ajuntament de Sollana

Tipus de document
:   Convocatòria

Descriptors 

:   * Sollana
    * concurs administratiu
    * administració local

Bases específiques de la convocatòria per a la provisió de diverses places vacants en la plantilla de personal de l'Ajuntament. [2009/1675]
La Junta de Govern Local, en virtut de la delegació atribuïda per la Resolució de l'Alcaldia número 326, de data 20 de juliol de 2006, en la sessió extraordinària celebrada el dia 22 de desembre de 2008, entre altres, va adoptar l'acord següent:
Vistes les ofertes públiques d'ocupació publicades corresponents als exercicis dels anys 2005 i 2007, aprovades per la Resolució d'Alcaldia de data 24 de maig 2007, les quals rectificaven la de l'any 2005, alhora que s'aprovava la de 2007, les quals es van publicar en el Butlletí Oficial de la Província de València número 145, de data 20 de juny de 2007, i número 208, d'1 de setembre de 2007. Atés que per la Resolució de l'Alcaldia, de data 20 de maig de 2008, s'ampliava l'oferta d'ocupació pública de 2007, en quedar vacant una plaça amb posterioritat a la inicial aprovada i publicada en el Butlletí Oficial de la Província de València número 132, de 4 de juny de 2008, per a la provisió en propietat de les places vacants en la plantilla municipal.
Ateses les bases específiques elaborades, reguladores de les proves selectives per a la provisió en propietat de les places vacants de naturalesa funcionarial i laboral, que han estat objecte d'estudi i proposta favorable en la mesa de negociació de dates 9 i 16 de desembre de 2008, que són les següents:
1. Funcionaris de carrera:
Grup: C1 (C).
Classificació: escala: administració especial; subescala: tècnica.
Número de lloc: AETA002.
Nombre de vacants: 1.
Denominació: tècnic auxiliar de biblioteca i arxiu.
Grup: C1 (C).
Classificació: escala: administració especial; subescala: servicis especials; classe: policia local; categoria: agent.
Número de lloc: AESP010, AESP011 i AESP012.
Nombre de vacants: 3.
Denominació: agent policia local.
Grup: C1 (C).
Classificació: escala: administració general; subescala: administrativa.
Número de lloc: AGA005.
Nombre de vacants: 1.
Denominació: administratiu/iva (promoció interna).
Nivell de titulació: certificat d'escolaritat o equivalent.
Grup: agrupacions professionals (E).
Número de lloc: AESO003.
Nombre de vacants: 1.
Denominació: operari de cementeri.
2. Personal laboral:
Nivell de titulació: certificat d'escolaritat o equivalent.
Grup: agrupacions professionals (E).
Número de lloc: AELSO003.
Nombre de vacants: 1.
Denominació: peó.
Nivell de titulació: Graduat Escolar o equivalent.
Grup: C2 (D).
Número de lloc: AELSO001.
Nombre de vacants: 1.
Denominació: jardiner.
«Primer
Aprovar la convocatòria i les bases específiques reguladores de les proves selectives per a la provisió en propietat de les places vacants dalt esmentades, el text íntegre de la qual figura en els seus expedients.
Segon
Aprovar que en allò no previst per les presents bases específiques, esta convocatòria es regirà per les bases generals de selecció del personal al servici de les entitats locals de la Comunitat Valenciana, aprovades per la Resolució de 14 de novembre de 2005, del director general d'Administració Local de la Conselleria de Justícia, Interior i Administracions Públiques de la Generalitat Valenciana, publicades en el Diari Oficial de la Comunitat Valenciana número 5155 de data 15 de desembre de 2005, Butlletí Oficial de la Província de València número 114, de 15 de maig de 2006 i correcció d'errors publicada en el Diari Oficial de la Comunitat Valenciana número 5223, de 21 de març de 2006, Butlletí Oficial de la Província de València número 237, de 5 d'octubre de 2006.
Tercer
Publicar la convocatòria, juntament amb el text íntegre de les bases reguladores de les proves selectives, en el Diari Oficial de la Comunitat Valenciana, en el Butlletí Oficial de la Província de València, en extracte, i en el tauler d'edictes de l'Ajuntament, i un extracte de la convocatòria es publicarà en el Boletín Oficial del Estado, i la data d'este anunci serà la que servirà per al còmput del termini de presentació d'instàncies.
Quart
Remetre l'acord d'aprovació de les bases específiques a la Generalitat Valenciana i a les conselleries corresponents, perquè procedisquen al nomenament dels seus representants, els quals integraran els tribunals de selecció.»
Ho fem públic perquè en prengueu coneixement i als efectes oportuns.
Sollana, 2 de febrer de 2009.- L'alcaldessa: Alicia Hervás Serra.
Expedient Personal F/lliure-mobilitat 01/2008.
Bases específiques per a la provisió en propietat de tres places d'agent de la policia local, escala bàsica, vacants en el cos de la Policia Local de l'Ajuntament de Sollana, de les quals dues es cobriran per torn lliure, per mitjà del sistema d'oposició, i una per mobilitat, per mitjà de concurs.
Primera. Objecte de la convocatòria
L'objecte de les presents bases específiques que regixen la convocatòria, aprovada per la Junta de Govern Local en sessió del dia 22 de desembre de 2008, és la provisió en propietat de tres places vacants en la plantilla d'este Ajuntament d'agent del cos de policia local, escala d'administració especial, subescala servicis especials, classe agent de policia local i els seus auxiliars, enquadrada en l'escala bàsica, a la qual li correspon el nivell C 1, segons l'article 76 de la Llei 7/2007, de 12 d'abril, al qual fan referència les ofertes d'ocupació pública per a l'any 2005 (una) i 2007 (dues).
Estes places figuren referenciades amb els següents codis FAESP 010, 011 i 012; esta última correspon a la plaça del torn de mobilitat; per tant, amb el nomenament de funcionaris seleccionats per mitjà del present procediment correspon cessar els funcionaris que amb caràcter interí o temporal ocupaven estes places en el moment de la presa de possessió del personal que siga declarat apte pel tribunal.
De les tres places convocades, dues es cobriran per torn lliure, per mitjà del sistema d'oposició, i una per mobilitat, per mitjà de concurs.
L'accés a la categoria d'agent de policia local es realitzarà per torn lliure i per torn de mobilitat, d'acord amb les reserves contingudes en l'annex I del Reial Decret 88/2001, per a estos sistemes de provisió.
La plaça convocada i no coberta per mobilitat passarà a incrementar les que hagen de ser proveïdes per oposició lliure. A les places convocades podran agregar-se les vacants que s'hagen produït fins a la seua celebració, sempre que es produïsca la incorporació d'estes, com a ampliació en l'oferta d'ocupació pública corresponent.
Segona. Condicions dels aspirants
Per a ser admesos a la realització de les proves selectives els aspirants hauran de reunir els requisits següents en la data en què acabe el termini de presentació d'instàncies:
2.1. Torn lliure.
a) Tindre la nacionalitat espanyola.
b) Estar en possessió del títol de Batxiller Superior, Formació Professional de 2n grau o equivalent o complides les condicions per a obtindre'l en la data en què finalitze el termini de presentació d'instàncies; l'equivalència haurà de ser reconeguda com a tal per l'administració competent en cada cas concret i degudament acreditada en este sentit pels aspirants.
c) No patir cap malaltia ni defecte físic que impedisca l'exercici de les funcions, d'acord amb els quadres d'exclusions mèdiques que s'arrepleguen en l'annex d'estes bases, i tindre una estatura mínima d'1,65 metres els hòmens i 1,60 metres les dones.
d) Tindre complits 18 anys d'edat, sense excedir l'edat de 30 anys. Només als efectes de l'edat màxima es compensarà el límit amb els servicis prestats anteriorment a l'administració local, subescala servicis especials, classe policia local o auxiliar de policia local.
e) No haver sigut separat per mitjà d'expedient disciplinari del servici de l'Estat, de les comunitats autònomes o de les entitats locals, ni trobar-se inhabilitat per a l'exercici de funcions públiques.
f) Estar en possessió dels permisos que habiliten per a la conducció de vehicles de les classes B i A, que permeten la conducció de motocicletes amb unes característiques de potència que no sobrepassen els 25 kW o una relació potència/pes no superior a 0,16 kW/kg (BTP), destinats al servici d'urgència o emergències. D'acord amb el que disposa el Reial Decret 772/1997, de 30 de maig (Reglament General de Conductors).
2.2. Torn de mobilitat.
a) Ser funcionari de carrera de la categoria que es convoca, integrat en la subescala de servicis especials, classe policia local, categoria agent, de qualsevol dels municipis de la Comunitat Valenciana.
b) Haver romàs, almenys, dos anys com a funcionari de carrera en el lloc de treball des del qual es concursa.
c) Faltar més de cinc anys de l'edat establida legalment per a passar a la situació de segona activitat.
d) No patir cap malaltia ni defecte físic que li impedisca el normal exercici de les funcions pròpies de la seua escala i categoria, d'acord amb el barem d'exclusions mèdiques que s'inclou en l'annex d'estes bases.
e) No trobar-se suspés ni inhabilitat en ferm per a l'exercici de funcions públiques. En cas de produir-se la suspensió o la inhabilitació després de la resolució del concurs de mobilitat, per un procediment iniciat amb anterioritat a la data de convocatòria del concurs, s'entendran anul·lades totes les actuacions pel que fa a l'aspirant esmentat.
f) Estar en possessió dels permisos que habiliten per a la conducció de vehicles automòbils i motocicletes destinats al servici d'urgència o emergències. D'acord amb el que disposa el Reial Decret 772/1997, de 30 de maig (Reglament General de Conductors).
g) Qualsevol altre requisit que s'establisca per a la promoció interna dels funcionaris de la policia local.
Tercera. Presentació d'instàncies i documentació annexa
Les instàncies per a prendre part en l'oposició lliure o en el concurs de mèrits per torn de mobilitat, segons el torn pel qual es desitge accedir-hi, es dirigiran al/la senyor/a alcalde/essa d'este Ajuntament i es presentaran en el Registre d'Entrada de les oficines municipals, situades a l'Ajuntament, plaça Major, 2, o en la forma que determina l'article 38.4 de la Llei de Règim Jurídic de les Administracions Públiques i del Procediment Administratiu Comú, durant el termini de 20 dies naturals, comptadors des de l'endemà de la publicació de l'extracte d'esta convocatòria en el Boletín Oficial del Estado.
En les instàncies els aspirants hauran de manifestar que reunixen tots els requisits exigits en estes bases i es comprometen a prestar el preceptiu jurament o promesa, i hauran d'indicar, a més, si concorren per torn lliure o per concurs de mèrits per mobilitat.
3.2. S'adjuntarà a les instàncies:
a) Justificant d'haver ingressat els drets d'examen, que es fixen en 40 euros. Els drets d'examen es poden realitzar per mitjà de transferència bancària o ingrés en el compte de La Caixa, 2100/4643/83/1149258519, sucursal de Sollana, a nom de l'Ajuntament de Sollana. Si el pagament es realitza per gir postal o telegràfic, s'hi adjuntarà còpia del resguard a la sol·licitud.
Els drets d'examen citats només seran tornats als qui no siguen admesos al procediment selectiu.
Bonificació del 50% a les persones inscrites en l'INEM, com a demandants d'ocupació, no subsidiaris, segons certificat emés per l'INEM, el qual s'adjuntarà a la instància de sol·licitud amb una antiguitat d'almenys 1 mes com a demandant.
b) Els qui opten pel torn de mobilitat hauran de presentar la documentació acreditativa dels mèrits al·legats per l'aspirant, per mitjà d'original d'esta o còpia compulsada. Esta documentació s'haurà d'adjuntar a la instància en sobre tancat, que podrà ser lacrat. No es tindrà en compte cap mèrit que no s'acredite en eixe moment. La documentació serà tornada als aspirants que no siguen seleccionats una vegada haja conclòs i siga ferm el procediment de selecció.
Quarta. Admissió d'aspirants
Per a ser admesos a les proves selectives bastarà que els aspirants manifesten en les seues instàncies que reunixen totes les condicions exigides en estes bases, referides a la data de finalització del termini de presentació d'instàncies, i que han abonat els drets d'examen.
Expirat el termini de presentació d'instàncies, mitjançant una resolució de l'Alcaldia s'aprovarà la llista d'aspirants admesos i exclosos, tant per al torn lliure com per al de mobilitat. Esta resolució es publicarà en el Butlletí Oficial de la Província de València i en el tauler d'anuncis de l'Ajuntament i es concedirà un termini de 10 dies, per a esmena de defectes pels aspirants exclosos. No obstant això, els errors de fet podran esmenar-se en qualsevol moment, d'ofici o a petició de l'interessat. Transcorregut el termini esmentat, si no s'hi ha formulat cap reclamació, les llistes es consideraran definitives i l'Alcaldia resoldrà les reclamacions presentades.
En la resolució per la qual s'aproven les llistes definitives es determinarà el lloc, la data i l'hora de la celebració de la fase de concurs per al torn de mobilitat, així com del primer exercici de l'oposició, així com la composició del tribunal.
Cinquena. Tribunal qualificador
1. El tribunal qualificador, tant de les proves convocades per torn lliure com, si s'escau, pel torn de mobilitat, estarà compost pels membres següents, tots amb veu i vot:
President titular i suplent: personal funcionari de carrera amb un nivell de titulació igual o superior a la requerida per a la plaça que es convoca.
Secretari titular i suplent: personal funcionari amb habilitació de caràcter estatal, o persona en qui delegue la secretària titular.
Dos vocals titulars i els seus suplents: personal funcionari de carrera amb titulació igual o superior a la requerida per a la plaça que es convoca i corresponent a la mateixa àrea de coneixements.
Un vocal titular i el seu suplent: representant designat/da per la direcció general de la Generalitat Valenciana, competent en matèria de policia local.
Un vocal titular i el seu suplent: representant designat/da per la direcció general de la Generalitat Valenciana, competent en matèria d'administració local.
2. La designació dels membres del tribunal inclourà la dels suplents respectius i es farà pública, junt amb la llista d'admesos i exclosos, així com en el tauler d'anuncis de l'Ajuntament.
3. La corporació sol·licitarà dels òrgans corresponents la designació dels respectius representants, que haurà d'efectuar-se en el termini de 20 dies següents al de la recepció de la sol·licitud.
4. Els vocals del tribunal posseiran la mateixa titulació o superior acadèmica que l'exigida per als llocs de treball oferits.
5. El tribunal no podrà constituir-se ni actuar sense l'assistència de la meitat més un dels seus membres, titulars o suplents.
6. El tribunal podrà nomenar assessors per a les proves psicotècniques, mèdiques i d'aptitud física, i de coneixement del valencià. El seu nomenament haurà de fer-se públic junt amb el del tribunal.
7. Els membres del tribunal podran abstindre's o ser recusats quan hi concórreguen les causes previstes legalment per a això.
8. A l'efecte del que disposa l'annex IV del Reial Decret 462/2002, de 24 de maig, el tribunal que actua en esta prova selectiva tindrà la categoria segona de les arreplegades en aquell, tant pel que fa a les assistències dels membres del tribunal com dels seus assessors i col·laboradors.
Sisena. Començament i desenvolupament de l'oposició
L'ordre d'actuació dels aspirants en aquells exercicis que no es puguen realitzar conjuntament començarà per la lletra corresponent que per a cada any s'establix per sorteig mitjançant una resolució de la Conselleria de Justícia i Administracions Públiques, la qual es publicarà en el Diari Oficial de la Comunitat Valenciana.
Els aspirants seran convocats en crida única, excepte casos de força major degudament justificats i apreciats lliurement pel tribunal. La falta de presentació d'un aspirant en el moment de ser cridat a qualsevol dels exercicis obligatoris determinarà automàticament la pèrdua del seu dret a participar en el mateix exercici i en els successius, per la qual cosa quedarà exclòs del procediment selectiu.
El tribunal podrà requerir en qualsevol moment als aspirants que acrediten la seua identitat, per la qual cosa hauran d'anar proveïts del document nacional d'identitat.
Una vegada començades les proves no serà obligatòria la publicació dels anuncis successius de celebració de la resta d'exercicis en el Butlletí Oficial de la Província de València o/i Diari Oficial de la Comunitat Valenciana; bastarà la seua publicació en el tauler d'anuncis de l'Ajuntament, amb 12 hores d'antelació del seu començament, si es tracta del mateix exercici, o de 48, si se'n tracta d'un de nou. També podrà exposar-se, de forma complementària, en la pàgina web de l'Ajuntament.
D'acord amb el que disposa l'article 6.2 del Decret del Govern Valencià 88/2001, de 24 d'abril, l'Ajuntament proporcionarà als aspirants que ho sol·liciten la documentació necessària sobre els temes de matèries específiques relacionades amb l'entorn sociolocal. (grup V, annex III).
Setena. Procediment de selecció
D'acord amb el que establix l'article 4 del Decret 88/2001, de 24 d'abril, del Govern Valencià, pel qual s'establixen les bases i els criteris uniformes per a la selecció, promoció i mobilitat de totes les escales i categories de les policies locals i auxiliars de la policia local de la Comunitat Valenciana, l'accés a les places convocades es realitzarà per oposició lliure, que constarà dels exercicis que es detallen en este apartat.
Amb caràcter previ al començament de les proves, de manera preceptiva, tots els aspirants que hi concórreguen per torn lliure hauran d'aportar en la primera crida del tribunal un certificat mèdic oficial (que no haurà de tindre una antiguitat superior a tres mesos, comptadors des del lliurament i fins a la data en què acabe el termini de presentació d'instàncies per a este procés selectiu), en el qual es farà constar expressament, d'acord amb l'Ordre de 23 de novembre de 2005, de la Conselleria de Justícia, Interior i Administracions Públiques, la seua capacitat per a concórrer a les proves físiques exigides en estes bases, així com que no es troben impedits o incapacitats per a l'accés a la funció pública.
La falta de presentació d'este certificat exclourà els aspirants de participar en el procés de selecció que es convoca.
a) Torn lliure. Oposició
Les proves de selecció que es convoquen constaran de les següents fases i exercicis:
1. Primer exercici: mesurament d'estatura. De caràcter obligatori i eliminatori.
1,65 m per als hòmens i 1,60 m per a les dones.
2. Segon exercici: prova psicotècnica, aptitudinal i de personalitat. De caràcter obligatori i eliminatori.
Consistirà a superar els exercicis o proves psicotècniques, aptitudinals i de personalitat que es determinen en l'Ordre de 23 de novembre de 2005, de la Conselleria de Justícia, Interior i Administracions Públiques, per les quals s'establixen els criteris mínims per a la selecció dels policies locals de la Comunitat Valenciana en les proves físiques, psicotècniques i de reconeixement mèdic, i que s'indiquen en l'annex I d'estes bases.
La superació de l'exercici o prova psicotècnica aptitudinal i de personalitat en els municipis de la Comunitat Valenciana, expressament homologada per l'Institut Valencià de Seguretat Pública, tindrà una validesa d'un any des de la seua realització i eximirà l'aspirant durant este temps de tornar-la a realitzar.
La qualificació d'este exercici serà d'apte o no apte.
3. Tercer exercici: prova d'aptitud física. De caràcter obligatori i eliminatori.
Consistirà a superar proves d'aptitud física que posen de manifest la capacitat per a l'exercici del lloc de treball, el contingut i marques mínimes de les quals seran les següents:
- Enfilada de corda amb presa de peus: hòmens, 4 metres; dones, 3 metres.
- Salt de longitud amb carrera: hòmens, 4 metres; dones, 3,80 metres.
- Salt d'alçada: hòmens: 1,10 metres; dones, 1 metre.
- Carrera de velocitat de 60 metres: hòmens, 10 segons; dones, 12 segons.
- Carrera de resistència de 1.000 metres: hòmens, 4 minuts; dones, 4 minuts 10 segons.
- Natació, 50 metres: hòmens, 57 segons; dones, 1 minut.
El tribunal determinarà l'ordre de celebració de les proves.
La qualificació d'este exercici serà d'apte o no apte, i caldrà superar com a mínim cinc de les sis de les proves per a ser qualificat com apte.
4. Quart exercici: qüestionari. De caràcter obligatori i eliminatori.
Consistirà a contestar correctament per escrit un qüestionari de preguntes amb respostes alternatives d'un mínim de 50 preguntes i un màxim de 75 preguntes, amb quatre respostes alternatives, una de les quals serà certa, en un temps màxim d'una hora i 30 minuts, sobre els temes relacionats en els grups I al IV, ambdós inclusivament, que componen el temari que consta en l'annex III de les presents bases. Per a la correcció d'esta prova es tindran en compte, en tot cas, les respostes errònies.
La fórmula de correcció serà la següent:
Puntuació = (nombre d'encerts)- (nombre de fallades/3) x 10
(nombre de preguntes)
La qualificació d'esta part serà de 0 a 10 punts, i per a superar-la s'haurà d'obtindre un mínim de 5 punts.
5. Cinqué exercici. Coneixement del valencià. De caràcter obligatori i no eliminatori.
Els municipis de predomini lingüístic valencià, segons la Llei de la Generalitat Valenciana, 4/1983, de 23 de novembre, d'Ús i Ensenyament del Valencià, inclouran un exercici consistent a traduir del valencià al castellà i viceversa un text proposat pel tribunal, en un temps a determinar pel tribunal.
Este exercici es qualificarà de 0 a 4 punts i no serà eliminatori.
6. Sisé exercici. Supòsit policial. de caràcter obligatori i eliminatori.
Consistirà en la realització d'un exercici escrit, amb una duració màxima d'una hora, que fixarà el tribunal abans de la seua realització, que versarà sobre el desenvolupament d'un supòsit policial sobre les activitats, funcions i servicis propis de l'ocupació a què s'opta, així com, si és el cas, sobre la redacció de documents policials. Es valorarà la claredat i l'exposició de totes les actuacions i mesures que hagen d'adoptar-se en relació amb el supòsit plantejat.
La qualificació d'este exercici serà de 0 a 10 punts i per a superar-lo s'haurà d'obtindre un mínim de 5 punts.
7. Seté exercici. Desenvolupament del temari. de caràcter obligatori i eliminatori.
Consistirà a desenvolupar per escrit, durant un temps màxim d'una hora i trenta minuts i mínim d'una hora, dos temes triats per l'aspirant de quatre extrets per sorteig, dels grups primer a quart, ambdós inclusivament, que componen el temari, annex III a estes bases. Els temes citats seran llegits en sessió pública davant el tribunal, el qual podrà formular les preguntes o els aclariments que sobre estos jutge oportuns. Es valorarà la claredat d'idees i el coneixement sobre els temes exposats.
La qualificació d'este exercici serà de 0 a 10 punts i per a superar l'exercici caldrà obtindre un mínim de 5 punts.
La valoració de l'exercici de desenvolupament del temari s'efectuarà per mitjà de l'obtenció de la mitjana aritmètica de cada un dels membres del tribunal de selecció i a estos efectes hauran de rebutjar-se totes les puntuacions màximes i mínimes quan entre estes hi haja una diferència de 4 punts o més; com a punt de referència servirà, si és el cas, la puntuació màxima obtinguda.
8. Vuité exercici. Reconeixement mèdic. de caràcter obligatori i eliminatori.
Consistirà a superar un reconeixement mèdic, d'acord amb el quadre d'exclusions mèdiques que figura en l'annex II de l'Ordre de 23 de novembre de 2005, de la Conselleria de Justícia, Interior i Administracions Públiques, per la qual s'establixen els criteris mínims per a la selecció dels policies locals de la Comunitat Valenciana en les proves físiques, psicotècniques i reconeixement mèdic (DOCV núm. 5148, de 2 de desembre de 2005).
La qualificació d'este exercici serà d'apte o no apte.
9. Nové exercici. Temes locals. de caràcter obligatori i no eliminatori.
Consistirà en l'exposició per escrit d'un tema dels que componen el grup cinqué en un temps màxim d'1 hora i un mínim de 45 minuts; es valoraran els coneixements exposats, la claredat en l'exposició, la presentació, la redacció i l'ortografia, que, en tot cas, seran llegits per l'aspirant en sessió pública davant el tribunal. L'exposició escrita del tema podrà substituir per la realització d'una prova de preguntes amb respostes alternatives.
La qualificació d'este exercici serà de 0 a 5 punts.
b) Torn de mobilitat.
La provisió de places per torn de mobilitat, per mitjà de concurs, corresponents a la categoria d'agent de la Policia Local de la Comunitat Valenciana, s'ajustarà als barems establits en els annexos I, II i IV, que s'establixen per Ordre de 23 de novembre de 2005, publicada en el Diari Oficial de la Comunitat Valenciana número 5148, de data 2 de desembre de 2005, i d'acord amb els criteris següents:
1. Els mèrits al·legats i qualssevulla altres dades hauran d'estar referits a la data de terminació del termini de presentació d'instàncies.
2. Una vegada transcorregut el termini de presentació d'instàncies estes seran vinculants per al peticionari i els destins adjudicats seran irrenunciables, llevat que abans de finalitzar el termini de presa de possessió s'haja obtingut una altra destinació per convocatòria pública, i en este cas haurà de comunicar-se tal circumstància a l'Ajuntament convocant de la plaça oferida i adjudicada.
3. Fase prèvia: abans de començar la valoració dels mèrits aportats, annex IV, es practicarà un exercici o prova psicotècnica aptitudinal i de personalitat i el reconeixement mèdic preceptiu. La superació de l'exercici o prova psicotècnica aptitudinal i de personalitat en els municipis de la Comunitat Valenciana, expressament homologada per l'Institut Valencià de Seguretat Pública, tindrà una validesa d'un any des de la seua realització i eximirà l'aspirant durant este temps de tornar-la a realitzar.
Tant l'exercici psicotècnic com el reconeixement mèdic seran eliminatoris, amb la qualificació d'apte o no apte, i s'ajustaran als barems establits en els annexos d'estes bases.
4. Prova i entrevista personal: la següent prova obligatòria i no eliminatòria es realitzarà davant el tribunal qualificador, amb el contingut i puntuació que s'assenyala.
Es valorarà fins a un màxim de 10 punts amb el contingut i puntuació que s'assenyala.
4.1. Prova: consistirà en la realització d'una prova objectiva tipus test, amb un màxim de 50 preguntes i un mínim de 25 preguntes amb respostes alternatives del contingut dels temes locals que s'hi adjunten com a annex III.
La valoració d'esta prova serà fins a un màxim de 6 punts.
4.2. Entrevista personal: en l'entrevista personal es valorarà i comprovarà l'aptitud, l'eficàcia, la iniciativa i l'experiència professional del concursant i s'atorgarà una puntuació màxima de 4 punts.
Únicament seran citats per a celebrar la prova i l'entrevista per mitjà de la convocatòria corresponent i amb la menció expressa de les puntuacions aconseguides aquells aspirants la puntuació dels quals, sumats els mèrits amb el màxim possible de l'entrevista, aconseguisquen com a mínim 20 punts.
5. En qualsevol moment del procés d'adjudicació es podrà demanar formalment dels interessats els aclariments o, si és el cas, la documentació addicional que es considere necessària per a la comprovació dels mèrits, requisits o dades al·legades, així com aquells altres que es consideren precisos per a una correcta valoració.
6. L'ordre de prioritat per a l'adjudicació de les places convocades es regularà per la major puntuació total obtinguda a la vista dels mèrits al·legats. En cas d'igualtat, es resoldrà en atenció a la major puntuació obtinguda en l'apartat de valoració de la formació, i, si persistix, caldrà ajustar-se a la data d'ingrés en els cossos de Policia Local de la Comunitat Valenciana i el lloc s'adjudicarà al sol·licitant de major antiguitat.
Vuitena. Relació d'aprovats
Acabada la qualificació dels aspirants el tribunal publicarà la relació d'aprovats per ordre de puntuació, la qual no podrà sobrepassar el nombre de places convocades; en cas d'empat figurarà en primer lloc el qui haja obtingut major nota en l'exercici quart (qüestionari); en cas de persistir l'empat, s'acudirà al seté exercici (desenvolupament del temari); si este continua s'acudirà al sisé exercici (supòsit policial), i si seguix l'empat tindrà lloc preferent l'aspirant de major edat.
No obstant això, els aspirants que hagen superat almenys cinc dels exercicis obligatoris i eliminatoris i no es troben dins de la relació d'aprovats, per excedir el nombre de places convocades, quedaran inclosos en una borsa de treball segons l'ordre de puntuació obtinguda, amb la finalitat de cobrir, com a interins, les possibles baixes i/o vacants que es produïsquen, si és el cas, en un futur.
Quan algun o alguns dels aspirants aprovats renuncien a continuar el procés de selecció o en siguen exclosos per no tindre algun dels requisits exigits, no presentar la documentació, o per falsedat d'esta, o per no superar el curs selectiu, s'anul·laran les actuacions pel que fa a estos, i el tribunal podrà proposar la inclusió en la llista d'aprovats del mateix nombre que d'exclosos per les anteriors causes, sempre que hagen superat les proves selectives i pel mateix ordre que resulte d'aquelles, els quals s'incorporaran a la realització del curs selectiu en les mateixes condicions que els anteriors, sense perjuí de la responsabilitat en què, si és el cas, puguen haver incorregut.
Novena. Curs selectiu
El tribunal formularà proposta al president de la corporació dels aspirants que, després d'haver superat les fases d'oposició, o concurs oposició, si és el cas, prèvia la presentació de la documentació exigida en estes bases, hagen de superar en l'Institut Valencià de Seguretat Pública un curs de caràcter selectiu, de contingut teoricopràctic; el curs selectiu constarà de dues fases: una, de formació i selecció en l'Institut Valencià de Seguretat Pública, amb una duració de 700 hores lectives, i una altra, de pràctiques, que es realitzaran en el municipi que es determina en estes bases, amb una duració de dos mesos.
Els aspirants proposats s'incorporaran a l'IVASP per a realitzar el primer curs que es convoque. La qualificació d'este curs correspondrà a l'IVASP.
Aquells aspirants que hagen realitzat amb anterioritat el curs selectiu per a l'accés a la mateixa escala de la policia local en els municipis de la Comunitat Valenciana quedaran exempts de realitzar-lo, si no han transcorregut més de quatre anys des de la data de realització i superació d'este i el seu contingut no s'ha alterat substancialment.
Superat el curs teoricopràctic, l'Institut Valencià de Seguretat Pública formularà proposta de nomenament, si és el cas, a l'Alcaldia, amb indicació de la puntuació o les qualificacions obtingudes, a l'efecte del seu nomenament.
La qualificació del curs, tant del període teoricopràctic com de les pràctiques, correspondrà a l'Institut Valencià de Seguretat Pública, i la seua valoració es realitzarà sobre la base de criteris objectius que tindran en compte, entre altres, els punts següents: assimilació dels coneixements impartits, responsabilitat, dedicació, actituds davant del professorat i la resta d'alumnes i tots els aspectes de l'actuació de l'aspirant que siguen necessaris per a valorar la seua capacitat per a una adequada prestació de les funcions atribuïdes al lloc.
En el supòsit que l'aspirant no supere el curs selectiu l'IVASP comunicarà esta circumstància a l'Alcaldia, i l'aspirant podrà incorporar-se al curs immediatament posterior. En cas de no superar este curs perdrà el seu dret a participar en el procés selectiu instat, que s'entendrà acabat a l'efecte de poder convocar de nou la plaça no coberta.
Per a la realització del curs teoricopràctic l'aspirant serà nomenat funcionari en pràctiques de la corporació local respectiva, amb els drets inherents a esta situació, percebrà amb càrrec de l'Ajuntament les retribucions íntegres del lloc al qual aspira i no meritarà cap dret a percepció de dietes, quilometratges o indemnitzacions per raó del servici ni cap altra percepció econòmica més.
Deu. Presentació de documents
Els aspirants proposats pel tribunal hauran de presentar davant l'Ajuntament, en el termini màxim de 20 dies hàbils des que es faça pública la relació d'aprovats, els documents acreditatius de les condicions de capacitat i els requisits exigits en estes bases, i que no hagen sigut aportats amb anterioritat. L'aspirant que tinga la condició de funcionari de carrera quedarà exempt de justificar documentalment les condicions generals que ja hi consten acreditades per a obtindre el seu anterior nomenament. En tot cas haurà de presentar l'original o la còpia compulsada del seu nomenament com a funcionari de carrera i el títol acadèmic exigit. Si dins del termini indicat, i excepte cas de força major, no presenta la documentació anterior no podrà ser nomenat funcionari i s'invalidarà l'actuació pel que fa a este i la nul·litat subsegüent dels actes del tribunal, sense perjuí de la responsabilitat en què puga haver incorregut, si és el cas. En el cas que l'aspirant siga exclòs per no presentar la documentació requerida, o per falsedat d'esta, el tribunal podrà proposar la inclusió en la llista d'aprovats del mateix nombre que d'exclosos per anteriors causes, sempre que hagen superat les proves selectives.
Onze. Nomenament. Torn lliure
Superades les proves de selecció i el curs selectiu, que constarà de dues fases: una de formació i selecció i una altra de pràctiques, prèvia la presentació de la documentació exigida, els aspirants seran nomenats funcionaris de carrera i hauran de prendre possessió en el càrrec en el termini màxim de 15 dies, comptadors des de l'endemà del dia que els siga notificat el nomenament. Els nomenaments hauran d'efectuar-se en el termini màxim de 15 dies, comptadors des de la comunicació de l'Institut Valencià de Seguretat Pública.
Dotze. Nomenament i cessament d'aspirants per torn mobilitat
1. Les persones nomenades cessaran a tots els efectes en els llocs de treball que ocupaven i prendran possessió de la plaça obtinguda dins dels 15 dies següents al moment del cessament en l'ajuntament de procedència, que haurà d'efectuar-se dins dels cinc dies hàbils següents a la data de publicació de la resolució del concurs.
2. El còmput dels terminis de cessament i presa de possessió s'iniciarà quan finalitzen els permisos o les llicències que, si és el cas, s'hagen concedit als interessats. Els participants en els concursos de mobilitat estaran obligats a comunicar, per escrit, els permisos o llicències esmentats a l'Ajuntament convocant, que podrà acordar, mitjançant una resolució motivada, la suspensió del gaudi d'estos.
3. L'Ajuntament de procedència podrà ajornar el cessament al funcionari que haja obtingut plaça per mobilitat en un altre distint, mitjançant una resolució motivada, quan hi concórreguen necessitats del servici, i per un període de temps no superior a 20 dies hàbils. Esta pròrroga s'haurà de comunicar a l'Ajuntament convocant.
4. A tots els efectes, el termini que transcórrega entre el cessament i la presa de possessió es considerarà de servici actiu.
5. Les persones nomenades s'integraran a tots els efectes en el nou Ajuntament, el qual quedarà subrogat en els drets que tinguen reconeguts de grau i antiguitat. El personal nomenat se sotmetrà al règim estatutari d'aplicació a la nova corporació, en la qual quedaran en situació de servici actiu.
6. Els funcionaris que ocupen llocs oferits per mobilitat cessaran, a tots els efectes, com a funcionaris en l'ajuntament de procedència.
Tretze. Incidències
El tribunal podrà resoldre els dubtes que es presenten, interpretar estes bases i prendre els acords necessaris per al bon ordre del procés selectiu. En allò no previst en les presents bases s'aplicarà la Llei 7/2007, de 12 abril, de l'Estatut Bàsic de l'Empleat Públic; la Llei de la Generalitat Valenciana 6/1999, de 19 d'abril, de Policies locals i de Coordinació de les Policies locals de la Comunitat Valenciana; el Decret 88/2001, de 24 d'abril, del Govern Valencià, pel qual s'establixen les bases i els criteris generals uniformes per a la selecció, promoció i mobilitat de totes les escales i categories de les policies locals i auxiliars de policia local de la Comunitat Valenciana (Diari Oficial de la Comunitat Valenciana número 3988, de 27 d'abril de 2001), i les ordres de 23 de novembre de 2005 (Diari Oficial de la Comunitat Valenciana número 5148, de 2 de desembre de 2005); les ordres d'1 de juny de 2001 (Diari Oficial de la Comunitat Valenciana número 4049, de 24 de juliol de 2001); l'Ordre de 20 de gener del 1998; la Llei 7/1985, de 2 d'abril, de Bases de Règim Local; el Reial Decret legislatiu 781/1986, de 18 d'abril; el Reial Decret 896/1991, de 7 de juny, i el Reial Decret 2 617/1985, de 9 de desembre; la Llei Orgànica 3/2007, de 22 de març, per a la Igualtat Efectiva de Dones i Hòmens, i la resta de les disposicions legals i reglamentàries que siguen d'aplicació.
Catorze. Recursos
Contra les presents bases i tots aquells actes administratius definitius que se'n deriven els interessats podran interposar els recursos oportuns, en els casos i en la forma establida en la Llei de Règim Jurídic de les Administracions Públiques i del Procediment Administratiu Comú.
Quinze. Publicació
Les presents bases de la convocatòria per a la provisió de llocs vacants es publicaran en el Diari Oficial de la Comunitat Valenciana i, en extracte, en el Butlletí Oficial de la Província de València i en el Boletín Oficial del Estado, i el seu text íntegre es comunicarà a l'Institut Valencià de Seguretat Pública de la Generalitat Valenciana, en els termes establits en la legislació de règim local i de coordinació de policies locals de la Comunitat Valenciana.
ANNEX I
Barem per al reconeixement psicotècnic: factors que s'han de mesurar:
S'aplicarà el barem contingut en l'annex III de l'Ordre de 23 de novembre de 2005, de la Conselleria de Justícia, Interior i Administracions Públiques, per la qual s'establixen els criteris mínims per a la selecció dels policies locals de la Comunitat Valenciana en les proves físiques, psicotècniques i de reconeixement mèdic (Diari Oficial de la Comunitat Valenciana número 5148, de 2 de desembre de 2005).
ANNEX II
Reconeixement mèdic
S'aplicaran les exclusions mèdiques contingudes en l'annex II de l'Ordre de 23 de novembre de 2005, de la Conselleria de Justícia, Interior i Administracions Públiques, per la qual s'establixen els criteris mínims per a la selecció dels policies locals de la Comunitat Valenciana en les proves físiques, psicotècniques i de reconeixement mèdic (Diari Oficial de la Comunitat Valenciana número 5148, de 2 de desembre de 2005).
ANNEX III
Temari
Grup I. Dret constitucional i administratiu
Tema 1. La Constitució espanyola del 1978. Estructura, contingut i principis bàsics. Reforma de la Constitució.
Tema 2. Organització política de l'Estat espanyol. Classe i forma d'estat. Organització territorial de l'Estat. La Corona: funcions constitucionals del rei. Successió i regència. La ratificació.
Tema 3 . Les Corts Generals: les cambres. Composició, atribucions i funcionament. La funció legislativa. El poder executiu: El Govern. Relacions entre el Govern i les Corts Generals. El poder judicial. Estructura, organització i funcionament dels tribunals en el sistema espanyol.
Tema 4. L'organització territorial espanyola. Les comunitats autònomes. Els estatuts d'autonomia, òrgans i competències. Les administracions públiques.
Tema 5. Drets i deures fonamentals de la persona en la Constitució: la seua defensa i garantia. El Tribunal Constitucional i el Defensor del Poble. La suspensió dels drets i les llibertats.
Tema 6. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les competències. Administració de justícia.
Tema 7. L'administració pública. L'administració pública estatal. La hisenda pública i l'administració tributària.
Tema 8. El dret administratiu. Fonts. Normes no parlamentàries amb rang de llei. El reglament.
Tema 9. El procediment administratiu. Marc jurídic. Fases del procediment. L'audiència de l'interessat. Notificacions. El procediment sancionador administratiu. La revisió administrativa de l'acte administratiu. Procediments i límits de la revisió. Recursos administratius. El recurs contenciós administratiu.
Tema 10. La Unió Europea: institucions. L'ordenament jurídic de la Unió Europea. La recepció, aplicació i control del dret comunitari a Espanya.
Grup II. Règim local i policia
Tema 11. El municipi: òrgans unipersonals de govern. L'alcalde. Els tinents d'alcalde. Els regidors.
Tema 12. Òrgans col·legiats de govern. L'ajuntament en ple. La Comissió de Govern. Òrgans consultius i participatius: les comissions informatives. Les juntes de districte.
Tema 13. La funció pública en general i els funcionaris de les entitats locals. Organització de la funció pública local. El personal al servici de les administracions locals: concepte i classes. Drets i deures de les policies locals. Adquisició i pèrdua de la condició de funcionari.
Tema 14. Responsabilitat dels funcionaris. Reglament de règim disciplinari. Incoació i tramitació d'expedients.
Tema 15. Obligacions i competències dels ajuntaments. Les ordenances municipals: concepte i classes. Infraccions. Potestat sancionadora. Els bans d'Alcaldia.
Tema 16. La seguretat ciutadana. Autoritats competents. Funcions de la policia local segons la Llei Orgànica de Forces i Cossos de Seguretat. Actuacions de la policia local en col·laboració amb la resta de les forces i cossos. Policia governativa i judicial.
Tema 17. La policia local. Ordenament legislatiu de la policia local. Missions i objectius. Disposicions estatutàries comunes. Estructura orgànica i funcional.
Tema 18. El binomi policia local-ciutadà. Principis bàsics i normes d'actuació. Suports ètics. Règim disciplinari.
Tema 19. La legislació sobre policies locals i de coordinació de la policia local de la Comunitat Valenciana. La coordinació de les policies locals. Estructura i organització de les policies locals de la Comunitat Valenciana. Règim estatutari. Drets i deures.
Tema 20. L'Institut Valencià de Seguretat Pública. Regulació legal. Fins i funcions. La formació de les policies locals de la Comunitat Valenciana. El Registre de Policies locals. Sistema retributiu de les policies locals de la Comunitat Valenciana. Premis i distincions.
Grup III. Dret penal, policia administrativa i sociologia.
Tema 21. El Codi Penal. Concepte d'infracció penal: delicte i falta. Les persones responsables criminalment dels delictes i les faltes.
Tema 22. L'homicidi i les seues formes. Avortament. Lesions. Lesions al fetus. Delictes contra la llibertat: detencions il·legals i segrestos; amenaces; coaccions. Les tortures i altres delictes contra la integritat moral.
Tema 23. Delictes contra la llibertat sexual: agressions i abusos sexuals; l'assetjament sexual; exhibicionisme i provocació sexual; delictes relatius a la prostitució. L'omissió del deure de socors. Delictes contra la intimitat, el dret a la pròpia imatge i la inviolabilitat del domicili.
Tema 24. Delictes contra el patrimoni i l'ordre socioeconòmic: furts, robatoris, extorsió, robatori i furt de vehicles.
Tema 25. Delictes contra l'administració Pública: prevaricació i altres comportaments injustos; abandó de destí i l'omissió del deure de perseguir delictes; desobediència i denegació d'auxili; infidelitat en la custòdia de documents i de la violació de secrets. Suborn, tràfic d'influències, malversació, fraus i exaccions il·legals, negociacions i activitats prohibides als funcionaris públics.
Tema 26. El procés penal. De la denúncia i la querella. De l'exercici del dret de defensa. L'assistència d'advocat. El tractament de presos i detinguts. L'entrada i registre en lloc tancat. Llei Orgànica Reguladora del Procediment d'Habeas Corpus.
Tema 27. La policia judicial. De la comprovació del delicte i esbrinament del delinqüent. Funcions de la policia local com a policia judicial. L'atestat policial.
Tema 28. Policia administrativa. Protecció Civil. Medi ambient. Urbanisme. Patrimoni historicoartístic. Ocupació de les vies públiques. Escolarització. Espectacles i establiments públics. Venda ambulant.
Tema 29. Els grups socials. Formació dels grups socials. Les masses i la seua tipologia. El procés de socialització.
Tema 30. La delinqüència. Models explicatius i factors. Els comportaments col·lectius. Comportament en desastres, efectes i conseqüències dels desastres. Reacció davant de situació de desastres.
Grup IV. Policia de trànsit i circulació.
Tema 31. El trànsit i la seguretat viària: concepte i objectius. L'home com a element de seguretat viària. Els conductors. Els vianants. El vehicle. Les vies.
Tema 32. La normativa sobre trànsit, circulació de vehicles de motor i seguretat viària: la Llei de Bases i el seu text articulat. Tipificació de les principals infraccions. Infraccions de trànsit que constituïxen delicte. El Codi de Circulació i els seus preceptes encara vigents.
Tema 33. El Reglament General de Circulació. Estructura. Principals normes de circulació.
Tema 34. El Reglament General de Conductors. Normes generals. Classes dels permisos de conduir i els seus requisits. Validesa. Equivalències.
Tema 35. Reglament General de Vehicles. Normes generals. Categories. Les seues condicions tècniques. La Inspecció Tècnica de Vehicles. Assegurança obligatòria de responsabilitat civil. Infraccions i diligències policials.
Tema 36. Reglament del Procediment Sancionador en Matèria de Trànsit. Fases del procediment i contingut. Mesures cautelars: immobilització de vehicles. Retirada de vehicles de la via.
Tema 37. El transport. Classes de transport. Servici públic de viatgers i servici públic de mercaderies o mixt. El servici privat. Transport escolar i de menors. Transport de mercaderies perilloses.
Tema 38. Alcoholèmia. Legislació aplicable. Taxes d'alcoholèmia. Normes d'aplicació per a les proves reglamentàries. Infraccions i diligències policials.
Tema 39. Els accidents de trànsit: concepte i consideracions prèvies. Les seues causes, classes i fases. Actuacions de la Policia Local en accidents de trànsit: d'urgència i tecnicoadministratives.
Tema 40. La senyalització. Òrgans competents en matèria de trànsit i seguretat vial. El Consell Superior de Trànsit. Especial consideració de les competències municipals.
Grup V
Tema 41. El terme municipal de Sollana, guia de carrers. Partides i camins rurals. Zones de residència de la població i polígons industrials.
Tema 42. Història i cultura local de Sollana.
ANNEX IV
Barem de mèrits pel torn de mobilitat
Serà aplicable el barem de mèrits establit de l'Ordre de 23 de novembre de 2005, de la Conselleria de Justícia, Interior i Administracions Públiques, per la qual s'establixen els criteris mínims per a la selecció dels policies locals de la Comunitat Valenciana en les proves físiques, psicotècniques i reconeixement mèdic (Diari Oficial de la Comunitat Valenciana número 5148, de 2 de desembre de 2005).
ANNEX V
Model d'instànciaExpedient Personal. F-PI 02/2008
Bases específiques per a la provisió en propietat, per mitjà de promoció interna i per concurs oposició, d'una plaça d'administratiu/iva vacant en la plantilla municipal.
Primera. Objecte de la convocatòria
L'objecte de les presents bases específiques que regixen la convocatòria aprovada per Junta de Govern Local, en sessió del dia 22 de desembre de 2008, és la provisió en propietat d'una plaça d'administratiu, codi RPT: AGA005, vacant en la plantilla municipal, adscrita a l'àrea de Secretaria, inclosa en l'oferta d'ocupació pública de l'any 2007, enquadrada en l'escala d'administració general, subescala administrativa, grup C de titulació de l'article 25 de la Llei 30/1984, de 2 d'agost, equivalent al grup de classificació professional corresponent al subgrup C1 establit en la disposició transitòria tercera en relació amb l'article 76 de la Llei 7/2007, de 12 d'abril, de l'Estatut Bàsic de l'Empleat Públic, dotada amb les retribucions bàsiques i complementàries corresponents, d'acord amb la legislació vigent, el pressupost general municipal i la relació de llocs de treball de l'Ajuntament.
El procediment selectiu serà el concurs oposició, per mitjà de promoció interna, des de l'escala d'Administració General, subescala auxiliar, grup D de titulació, hui subgrup C2 Llei 7/2007, d'acord amb el que preveu la disposició addicional 20 2ª de la Llei 30/1984, de 2 d'agost, de Mesures per a la Reforma de la Funció Pública.
Segona. Legislació aplicable
El procés selectiu s'ajustarà a allò que disposen les presents bases i en allò no hi previst, esta convocatòria es regirà per les bases generals de selecció de personal al servici de les entitats locals de la Comunitat Valenciana, aprovades per la Resolució de 14 de novembre de 2005, correcció d'errors per la Resolució de 27 de febrer de 2006, del director general d'Administració Local de la Conselleria de Justícia, Interior i Administracions Públiques (DOCV número 5155, de 15 de desembre de 2005, i BOP número 114 15.05.2006); per les normes de la Llei 7/2007, de 12 d'abril, de l'Estatut Bàsic de l'Empleat Públic i, en particular, els preceptes directament aplicables d'acord amb el que disposa la Resolució de 21 de juny de 2007, de la Secretaria General per a l'Administració Pública, per la qual es publiquen les instruccions per a l'aplicació de l'Estatut Bàsic de l'Empleat Públic; la Llei 30/1984, de 2 d'agost, de Mesures per a la Reforma De La Funció Publica; la Llei 7/1985, de 2 d'abril; el Reial Decret Legislatiu 781/1986, de 18 d'abril, pel Reial Decret 896/1991, de 7 de juny, pel Decret legislatiu de 24 d'octubre del 1995, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana: pel Decret 33/1999, de 9 de març, del Consell de la Generalitat Valenciana, i, supletòriament, pel Reial Decret 364/1995, de 10 de març, pel qual s'aprova el Reglament General d'Ingrés del personal al Servici de l'Administració General de l'Estat i de Provisió de Llocs de Treball i Promoció Professional dels Funcionaris Civils de l'Administració General de l'Estat, Llei Orgànica 3/2007, de 22 de març, per a la Igualtat Efectiva de Dones i Hòmens; Llei 51/2003, de 2 de desembre, d'Igualtat d'Oportunitats, No-Discriminació i Accessibilitat Universal de la Persona amb Discapacitat; Llei 53/2003, de 10 de desembre, d'Ocupació Pública de Discapacitats; Ordre Pre/1822/2006, per la qual s'establixen els criteris generals per a l'adaptació de mitjans i temps en els processos selectius de les persones amb discapacitat; Llei 13/1982, de 7 d'abril, d'Integració Social dels Minusvàlids, i per la resta de les disposicions legals i reglamentàries que li siguen aplicables.
Tercera. Requisits dels aspirants
Per a ser admés al present procés, a més dels requisits generals establits en l'article 56 de l'EBEP, es requerirà el següent:
3.1. Tindre una antiguitat d'almenys dos anys de servicis efectius com a funcionari de carrera en l'escala d'administració general, grup D de titulació en l'Ajuntament de Sollana, equivalent al subgrup C2 establit en la disposició transitòria tercera de la Llei 7/2007, de 12 d'abril, de l'Estatut Bàsic de l'Empleat Públic, en relació amb l'article 76.
3.2. Estar en possessió del títol de Batxiller, Formació Professional de segon grau o equivalent, o tindre aprovada la prova d'accés a la Universitat per a majors de 25 anys, o acreditar una antiguitat de 10 anys en el grup D, o de 5 anys, cas en el qual hauran de superar un curs específic de formació, o en condicions d'obtindre'l en la data en què acabe el termini de presentació d'instàncies. En tot cas, l'aspirant haurà d'aportar l'equivalència per mitjà de certificat expedit a este efecte per l'administració competent en cada cas.
3.3. Les condicions per a ser admés al procés selectiu hauran de reunir-se en el moment de finalització del termini de presentació de sol·licituds i mantindre's durant tot el procés selectiu, fins al moment de la presa de possessió.
Quarta. Sol·licituds
4.1. Els qui desitgen participar en les proves selectives hauran de sol·licitar-ho per mitjà d'instància que es dirigirà a la Presidència de la corporació i es presentarà en el Registre General de l'Ajuntament, o en la forma que determina l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, durant el termini de 20 dies naturals, comptadors des de l'endemà de la publicació de l'extracte de la convocatòria en el Boletín Oficial del Estado.
4.2. A la instància s'adjuntarà fotocòpia del DNI, els documents acreditatius dels mèrits al·legats per a la fase de concurs per mitjà de l'original o còpia compulsada i el justificant d'haver ingressat els drets d'examen, que es fixen en 40 euros.
Els drets d'examen es poden realitzar per mitjà de transferència bancària o ingrés en el compte de La Caixa, 2100/4643/83/5907841304, sucursal de Sollana, a nom de l'Ajuntament de Sollana. Si el pagament es realitza per gir postal o telegràfic, s'hi adjuntarà còpia del resguard a la sol·licitud.
Els drets d'examen citats només seran tornats als qui no siguen admesos al procediment selectiu.
Bonificació del 50% a les persones inscrites en l'INEM, com a demandants d'ocupació, no subsidiaris, segons certificat emés per l'INEM, el qual s'adjuntarà a la instància de sol·licitud amb una antiguitat d'almenys 1 mes com a demandant.
En el resguard esmentat s'haurà de fer constar la convocatòria a la qual correspon l'ingrés.
4.3. El model d'instància per a prendre part en les proves selectives serà facilitat gratuïtament per les oficines municipals, i estarà disponible en la pàgina web de l'Ajuntament , i que s'arreplega en l'annex d'estes bases.
4.4. En el moment de la seua sol·licitud, a més de les seues circumstàncies personals, els sol·licitants hauran de manifestar en les instàncies que reunixen tots els requisits exigits, referits sempre a la data d'expiració del termini assenyalat per a la presentació d'instàncies, i que es comprometen a prestar el preceptiu jurament o promesa. Estes condicions s'hauran de mantindre's al llarg de tot el procés selectiu durant el qual, en qualsevol moment, els aspirants podran ser requerits per a efectuar les comprovacions oportunes.
Cinquena. Admissió d'aspirants
Per a ser admés a les proves selectives bastarà que les persones aspirants manifesten en les seues instàncies que reunixen totes les condicions exigides referides a la data d'expiració del termini de presentació d'instàncies i que han abonat els drets d'examen.
Una vegada finalitzat el termini de presentació d'instàncies, per resolució de l'Alcaldia s'aprovaran les llistes provisionals d'aspirants admesos i exclosos, les quals es faran públiques en el Butlletí Oficial de la Província de València i en el tauler d'edictes de l'Ajuntament; contra esta resolució es podrà presentar reclamació en el termini de 10 dies hàbils. Les reclamacions, si n'hi ha, seran acceptades o rebutjades en la resolució per la qual s'aproven les llistes definitives, que es faran públiques, així mateix, en la forma indicada.
Els errors de fet podran esmenar-se en qualsevol moment, d'ofici o a petició de l'interessat.
En el supòsit que no s'hi presente cap reclamació, les llistes provisionals esdevindran automàticament en definitives i açò es farà constar en la resolució de l'Alcaldia; a més, s'indicarà la data, el lloc i l'hora del començament del primer exercici, així com la crida dels aspirants.
La publicació de la resolució esmentada serà determinant dels terminis a l'efecte de possibles impugnacions i recursos.
En tot cas, amb l'objecte d'evitar errors i, en el supòsit que se'n produïsquen, possibilitar l'esmena dins del termini i la forma escaient, els aspirants comprovaran, fefaentment, no sols que no figuren en la relació d'exclosos, sinó, a més, que els seus noms consten en la d'admesos.
Si en qualsevol moment del procés selectiu el tribunal s'assabenta que algun dels aspirants no posseïx la totalitat dels requisits exigits en estes bases, amb audiència prèvia de l'interessat es proposarà la seua exclusió a l'alcalde president de l'Ajuntament, amb indicació de les inexactituds o falsedats formulades per l'aspirant en la sol·licitud d'admissió a les proves selectives i als efectes oportuns.
Sisena. Tribunal qualificador
El tribunal qualificador estarà integrat pels membres següents, tots amb veu i vot, i tendirà a la paritat entre home i dona:
President titular i suplent: personal funcionari de carrera amb un nivell de titulació igual o superior a la requerida per a la plaça que es convoca.
Secretari titular i suplent: personal funcionari amb habilitació de caràcter estatal.
Dos vocals titulars i suplents: personal funcionari de carrera amb un nivell de titulació igual o superior a la requerida per a la plaça que es convoca.
Un vocal titular i el seu suplent: representant de l'administració autonòmica, designat per la Conselleria de Presidència, amb titulació igual o superior a la requerida per a la plaça que es convoca, pertanyent al mateix grup o categoria professional o a superiors.
En cas d'absència de la Presidència titular i suplent, la Presidència correspondrà al vocal de major categoria.
El tribunal podrà disposar la incorporació als seus treballs, per a alguna o algunes proves, d'assessors, els quals es limitaran a l'exercici de la seua especialitat tècnica, sobre la base de la qual col·laboraran amb el tribunal. Quan concórreguen en els membres del tribunal alguna de les circumstàncies previstes en l'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, s'abstindran d'intervenir i notificaran esta circumstància a l'Alcaldia Presidència: igualment, els aspirants podran recusar-los en la forma prevista en l'article 29 de la citada llei.
El tribunal no es podrà constituir ni actuar sense l'assistència de més de la meitat dels seus integrants, titulars o suplents, indistintament. Així mateix, està facultats per a resoldre les qüestions que es puguen suscitar durant la realització de les proves, per a adoptar els acords necessaris que garantisquen el degut orde en estes en tot allò no previst en estes bases, i per a la seua adequada interpretació.
Atés allò que disposa l'annex IV del Reial Decret 462/2002, de 24 de maig, el tribunal que actue en estes proves tindrà la categoria segona prevista en l'article 30, tant pel que fa a les assistències dels membres del tribunal com dels assessors i col·laboradors.
Setena. Començament i desenvolupament de les proves
La data, l'hora i el lloc del començament de les proves selectives, així com la composició nominal del tribunal, s'anunciarà en el Butlletí Oficial de la Província de València i en el tauler d'anuncis, amb ocasió de la publicació de la llista definitiva d'admesos o de la provisional que haja esdevingut definitiva per absència d'esmenes o reclamacions.
Una vegada començades les proves selectives no serà obligatòria la publicació dels anuncis successius de la resta d'exercicis i incidències en el Butlletí Oficial de la Província. Estos anuncis els ha de fer públics el tribunal en el tauler d'anuncis de l'Ajuntament, amb una antelació de 12 hores, si es tracta del mateix exercici, o de 48 si se'n tracta d'un de nou.
En tot cas, des de la conclusió d'un exercici fins al començament del següent no podran transcórrer menys de 72 hores ni més de 45 dies naturals.
El terminis indicats es podran reduir, si ho proposa el tribunal i ho accepten totes les persones aspirants o si fóra sol·licitat per estes, tot això per unanimitat. Això es farà constar en l'expedient.
L'ordre d'actuació dels aspirants en aquells exercicis que no es puguen realitzar conjuntament començarà per la lletra [...], que d'acord amb la resolució de la conselleria corresponent de la Generalitat Valenciana siga publicada en el Diari Oficial de la Comunitat Valenciana.
Els aspirants seran convocats en crida única, excepte casos de força major degudament justificats i apreciats lliurement pel tribunal. La no-presentació d'un aspirant en el moment de ser cridat a qualsevol dels exercicis obligatoris determinarà automàticament la pèrdua del seu dret a participar en el mateix exercici i en els successius, per la qual cosa quedarà exclòs del procés selectiu.
El tribunal podrà requerir en qualsevol moment que cada un dels aspirants acredite la seua identitat, per la qual cosa hauran d'anar proveïts del document nacional d'identitat.
El tribunal, en aquells casos que ho estime pertinent, adaptarà els mitjans de realització dels exercicis dels aspirants amb minusvalideses, de manera que gaudisquen d'igualtat d'oportunitats respecte de la resta d'aspirants, sempre que així ho indiquen en la instància per a prendre part en el procés selectiu.
Vuitena. Sistema selectiu. Qualificació i valoració
El procediment selectiu serà el concurs oposició, per mitjà de promoció interna, des de l'escala d'administració general, subescala auxiliar, grup D de titulació, hui subgrup C2 Llei 7/2007. La fase d'oposició serà prèvia a la de concurs.
8.1. Fase d'oposició
Primer exercici. Obligatori i eliminatori.
Consistirà a desenvolupar per escrit dos temes entre quatre proposats pel tribunal. Els temes esmentats no han de coincidir necessàriament amb els epígrafs literals del temari, encara que sí amb el seu contingut. Seran llegits en sessió pública davant el tribunal, que podrà formular preguntes o els aclariments que sobre estos jutge oportuns.
Es valorarà la formació general, la claredat i l'ordre d'idees, i la seua capacitat de síntesi.
La duració d'este exercici serà determinada pel tribunal, en funció de la seua dificultat, sense que en cap cas puga excedir de dues hores.
Este exercici es qualificarà de 0 a 10 punts, i seran eliminats els aspirants que no aconseguisquen un mínim de 5 punts.
Segon exercici. Obligatori i eliminatori.
Consistirà en la redacció/resolució escrita d'un o més supòsits pràctics, que plantejarà el tribunal immediatament abans del començament de l'exercici, relatiu a tasques administratives la realització de les qual correspondrà als funcionaris/àries corresponents a la categoria d'administratius.
El tribunal determinarà el temps de duració de la prova en funció de la dificultat que presente.
En este exercici únicament es permetrà la consulta de textos legals i de col·leccions de jurisprudència.
En este exercici es valorarà fonamentalment la capacitat de raciocini, la sistemàtica en el plantejament i la formulació de conclusions i el coneixement i l'adequada interpretació de la normativa aplicable.
Este exercici es qualificarà de 0 a 10 punts, i seran eliminats els aspirants que no aconseguisquen un mínim de 5 punts.
El tribunal qualificador queda facultat per a determinar el nivell mínim exigit per a l'obtenció de les qualificacions d'acord amb el sistema de valoració que s'adopte en cada prova.
8.2. Fase de concurs
Només es puntuaran en la fase de concurs els aspirants que hagen superat tots els exercicis de caràcter eliminatori de la fase d'oposició. Hauran de presentar, en el termini de 10 dies, a partir de la publicació en el tauler d'anuncis de la relació d'aprovats, els documents compulsats acreditatius dels mèrits especificats en les bases especifiques de cada convocatòria.
1. Experiència professional: fins a un màxim de 4 punts.
Per servicis prestats com auxiliar administratiu en l'administració pública: 0,25 punts per cada any complet o fracció mensual corresponent.
Per servicis prestats en qualsevol altra categoria en l'administració pública: 0,05 punts per any complet o fracció mensual corresponent.
La justificació dels servicis prestats en l'administració haurà de fer-se per mitjà de certificat oficial expedit a este efecte.
No seran valorats aquells servicis que no estiguen acreditats degudament.
2. Formació: fins a un màxim de 2 punts.
2.1. Cursos de formació i perfeccionament: es valoraran fins a un màxim d'1 punt els que tinguen relació amb les funcions i les tasques pròpies del lloc de treball. La valoració de cada curs s'efectuarà en funció de la seua duració, d'acord amb l'escala següent:
Cursos de 15 a 20 hores: 0,10 punts.
Cursos de 21 a 40 hores: 0, 30 punts.
Cursos de més de 40 hores: 0,50 punt.
2.2. Titulacions: la titulació superior a la requerida es valorarà com a requisit per a l'accés a la plaça convocada, fins a un màxim d'1 punt. No es valoraran els títols que siguen necessaris per a la consecució d'altres de nivell superior:
a) Diplomatura: 0,75 punts.
b) Llicenciatura: 1 punt.
3. Coneixement del valencià: el coneixement del valencià acreditat per mitjà de certificat oficial de la Junta Qualificadora del Coneixements del Valencià es valorarà fins a un màxim d'1 punt.
Certificat de coneixement oral: 0,25 punts.
b) Certificat de grau elemental: 0,50 punts.
c) Certificat de grau mitjà: 0,75 punts.
d) Certificat de grau superior: 1 punt.
La qualificació de la fase de concurs serà el resultat de la suma de les puntuacions atorgades pel tribunal a cada mèrit considerat.
La qualificació final del concurs oposició serà el resultat de la suma de les puntuacions atorgades pel tribunal en la fase d'oposició i en la de concurs, sobre la base de la qual el tribunal formularà la relació d'aprovats per ordre de puntuació, sense que puga declarar que ha superat les proves selectives un nombre superior d'aspirants al de places convocades.
El tribunal elevarà proposta de nomenament a l'Alcaldia a favor de l'aspirant aprovat.
Novena. Presentació de documents
Els aspirants que tinguen la condició de personal funcionari de carrera quedaran exempts de justificar documentalment les condicions generals a les quals fa referència la norma dos, que ja hagen sigut provades per a obtindre el seu anterior nomenament. En tot cas, hauran de presentar original o fotocòpia compulsada del seu nomenament com personal funcionari de carrera i el títol acadèmic exigit.
Els qui dins del termini indicat, i excepte cas de força major, no presenten la documentació, o d'esta es deduïx que no tenen algun dels requisits exigits, no podran ser nomenats personal funcionari i açò donarà lloc a la invalidesa de l'actuació de l'interessat i la nul·litat subsegüent dels actes del tribunal pel que fa a este, sense perjuí de la responsabilitat en què puguen haver incorregut per falsedat en la instància.
Deu. Nomenament i presa de possessió
Complits els requisits precedents, s'efectuarà el nomenament de la persona aspirant proposada, la qual haurà de prendre possessió del càrrec en el termini d'un mes, comptador des de l'endemà del dia que li siga notificat el nomenament, i efectuarà la promesa o jurament de complir fidelment les obligacions del càrrec, amb lleialtat al rei, i guardar i fer guardar la Constitució com a norma fonamental de l'Estat, així com declaració d'incompatibilitats. Aquells que no en prenguen possessió en este termini sense causa justificada perdran tots els seus drets.
Onze. Incidències
El tribunal queda autoritzat per a resoldre els dubtes que es presenten i adoptar els acords necessaris per al bon ordre del procés selectiu en tot allò no previst en estes bases.
Dotze. Normativa i recursos
12.1. La convocatòria es regirà, en allò no previst per estes bases, per la normativa bàsica estatal sobre la funció pública, continguda en la Llei 7/2007, de 12 d'abril, de l'Estatut Bàsic de l'Empleat Públic; per la Llei 30/1984, de 2 d'agost, en allò que continue vigent, així com per la normativa autonòmica valenciana sobre funció pública, text refós de 24 d'octubre del 1995; pel Decret 33/99, de 9 de març, i la resta de normes reglamentàries.
12.2. Contra les presents bases l'acord aprovatori de les quals és definitiu en la via administrativa els interessats que estiguen legitimats podran interposar un dels recursos següents:
a) Amb caràcter potestatiu, recurs de reposició, davant del mateix òrgan que va dictar l'acte objecte de recurs, en el termini d'un mes, comptador des de l'endemà de la publicació del seu l'extracte en el Boletín Oficial del Estado. Transcorregut un mes des de l'endemà de la interposició del recurs de reposició, si este no s'hi ha resolt, es podrà entendre que ha sigut desestimat i es podrà interposar recurs contenciós administratiu, a elecció seua, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.
b) Recurs contenciós administratiu, a l' elecció seua, davant la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos, comptadors des de l'endemà de la publicació de l'extracte en el Boletín Oficial del Estado.
12.3. Contra tots els actes administratius definitius que es deriven de les bases els interessats podran interposar els recursos oportuns en els casos i en la forma que establix la Llei 30/1992, de Règim Jurídic de les Administracions Públiques i del Procediment Administratiu Comú, i la Llei 29/1998, de 13 juliol, Reguladora de la Jurisdicció Contenciosa Administrativa (BOE número 167, de 14 de juliol del 1998).
12.4. Si es produïx alguna entrada d'al·legació, suggeriment, reclamació o petició de revisió per escrit sobre la puntuació atorgada pel tribunal o una altra circumstància relativa al desenvolupament de les proves durant els cinc dies següents a la publicació de les puntuacions de cada prova o exercici, el tribunal decidirà sobre estes i ho indicarà en l'acta corresponent, tot això sense perjuí del que establix esta base 12 pel que fa a la interposició de recursos, que es regirà per les normes generals sobre procediment i règim jurídic de les administracions públiques.
Tretze. Publicació
Les presents bases es publicaran en el Diari Oficial de la Comunitat Valenciana, en el Butlletí Oficial de la Província, en extracte, i en el tauler d'edictes de l'Ajuntament, i l'anunci de la convocatòria, en extracte, en el Boletín Oficial del Estado, i a través d'Internet en la pàgina .
ANNEX I
Programa
Tema 1. L'organització territorial de l'Estat. Les comunitats autònomes. Els estatuts d'autonomia. Especial referència a l'Estatut d'Autonomia de la Comunitat Valenciana.
Tema 2. Fonts de dret públic. La llei: concepte i caràcters. Les lleis estatals. Lleis ordinàries i orgàniques. Normes del Govern amb força de llei. Lleis estatals i autonòmiques.
Tema 3. El reglament. La potestat reglamentària: formació i fonament. Relacions entre la llei i el reglament.
Tema 4. La potestat administrativa. Potestats reglades i discrecionals. Límits i fiscalització de la discrecionalitat.
Tema 5. L'administrat: capacitat. L'acte administratiu: concepte, elements, classes. L'eficàcia dels actes administratius. L'acte executiu. La notificació. La publicació.
Tema 6. La invalidesa de l'acte administratiu. Nul·litat i anul·labilitat. El principi de conservació de l'acte administratiu. La revisió d'actes per la pròpia administració. Revocació d'actes. La rectificació d'errors materials o de fet.
Tema 7. El procediment administratiu. Principis generals. Fases del procediment administratiu. Acabament del procediment: el règim del silenci administratiu. El desistiment, la renúncia, la caducitat. L'execució forçosa dels actes administratius.
Tema 8. Els recursos administratius. Classes de recursos administratius.
Tema 9. La jurisdicció contenciosa administrativa. El recurs contenciós administratiu.
Tema 10. La responsabilitat de les administracions públiques. Pressupostos. Efectivitat de la reparació. La responsabilitat de les autoritats i personal al servici de les administracions públiques.
Tema 11. Formes d'activitat administrativa. L'activitat de policia: l'autorització administrativa. Activitat de foment: subvencions.
Tema 12. L'activitat administrativa de prestació de servicis. El servici públic. Modes de gestió dels servicis públics. Les formes de gestió directa. Les formes de gestió indirecta.
Tema 13. L'Administració local en la Constitució del 1978. El principi d'autonomia: el seu significat i abast. La Carta Europea de l'Autonomia Local.
Tema 14. La potestat reglamentària de les entitats locals. Òrgans titulars. Reglaments i ordenances. Procediment d'elaboració i aprovació. Els bans.
Tema 15. El municipi: concepte i elements. El territori: alteració de termes municipals. La població municipal: classificació. L'empadronament. Drets dels veïns. La participació veïnal.
Tema 16. L'organització municipal. L'alcalde. Els tinents d'alcalde. El ple. La junta de govern local. Les comissions informatives. Les juntes de districte i altres òrgans de gestió desconcentrada.
Tema 17. L'Ajuntament de Sollana: organització interna. Distribució i competències.
Tema 18. Altres entitats locals. Entitats locals d'àmbit superior al municipi. Les àrees metropolitanes. La província com a entitat local: concepte i elements.
Tema 19. Règim de sessions i acords de les corporacions locals. Normes reguladores. Les sessions. Les seues classes, requisits i procediment de constitució i celebració. Els acords de les corporacions locals. Sistema de votació. Informes del secretari i de l'interventor. Actes i certificacions.
Tema 20. Els contractes en les administracions locals: principis generals i especialitats en relació amb el règim general de la contractació de les administracions públiques. Les atribucions dels òrgans de les corporacions locals en matèria de contractació. Extinció dels contractes, garanties i responsabilitat.
Tema 21. La preparació dels contractes per les administracions públiques. Classes d'expedients de contractació. La selecció del contractista: procediments, formes i criteris d'adjudicació. Garanties, perfeccionament i formalització del contracte. El contracte d'obra, el de concessió d'obra pública, el de subministrament i servicis.
Tema 22. Els béns de les entitats locals. Classes. Béns de domini públic. Peculiaritats del seu règim jurídic en l'àmbit local. Mitjans de protecció del domini públic local. Béns comunals. Béns patrimonials de les entitats locals. Adquisició i alienació. Administració, ús i aprofitament dels béns patrimonials.
Tema 23. Intervenció dels ens locals en l'activitat privada: principi i límits. Mitjans d'intervenció. Règim jurídic de les llicències. El servici públic en l'esfera local. Modes de gestió dels servicis públics locals. La municipalització de servicis.
Tema 24. La funció pública local. Normativa. Classes de personal. Naixement i extinció de la relació funcionarial.
Tema 25. Instruments d'organització del personal: plantilles, relació de llocs de treball i oferta d'ocupació pública. Situacions administratives dels funcionaris locals. Drets i deures. Carrera administrativa i retribucions.
Tema 26. Els recursos de les hisendes locals. Legislació aplicable. Les ordenances fiscals: contingut i procediment d'elaboració.
Tema 27. Taxes. Els preus públics. Les contribucions especials. Règim jurídic.
Tema 28. Els impostos locals. L'impost sobre béns immobles. L'impost sobre activitats econòmiques.
Tema 29. Impost sobre vehicles de tracció mecànica. L'impost sobre construccions, instal·lacions i obres. L'impost sobre l'increment de valor dels terrenys de naturalesa urbana.
Tema 30. El pressupost general de les entitats locals: principis, integració i documents que hi consten. Aprovació, execució i liquidació del pressupost.
Tema 31. Règim urbanístic de la propietat del sòl: principis generals. Classificació i qualificació del sòl. Règim del sòl no urbanitzable. Sòl no urbanitzable comú i protegit.
Tema 32. Règim del sòl urbà. El concepte de solar. Règim del sòl urbanitzable. Drets i deures dels propietaris.
Tema 33. El pla general: objecte, determinacions i documentació. Planejament de desenvolupament. El pla parcial. El pla de reforma interior. Els plans especials. El catàleg de béns i espais protegits. L'estudi de detall.
Tema 34. Elaboració i tramitació dels plans. Competència per a la seua aprovació. Publicació, vigència i efectes dels plans. La seua modificació i revisió dels plans.
Tema 35. L'execució del planejament urbanístic: actuacions integrades i actuacions aïllades. Els programes per al desenvolupament d'actuacions integrades. La reparcel·lació forçosa.
Tema 36. Intervenció administrativa en l'edificació i ús del sòl. La llicència urbanística. Protecció de la legalitat urbanística. Infraccions i sancions urbanístiques.
ANNEX II
Model d'instànciaExpedient Personal. F- 03/2008
Bases específiques per a la provisió en propietat, per mitjà de concurs oposició, d'una plaça de tècnic auxiliar de biblioteca i arxiu vacant en la plantilla municipal
Primera. Objecte de la convocatòria
L'objecte de les presents bases específiques que regixen la convocatòria, aprovada per Junta de Govern Local, en sessió del dia 22 de desembre de 2008, és la provisió en propietat d'una plaça de tècnic auxiliar de biblioteca i arxiu, codi RPT: AETA002, corresponent al grup C1, escala administració especial, subescala tècnica, classe auxiliar, vacant en la plantilla municipal, adscrita a l'àrea de Cultura, inclosa en l'oferta d'ocupació pública de l'any 2005, modificada per resolució de l'Alcaldia de data 24 de maig de 2007, enquadrada en el Grup C de titulació de l'article 25 de la Llei 30/1984, de 2 d'agost, equivalent al grup de classificació professional corresponent al subgrup C1, d'acord amb el que establix la Disposició Transitòria Tercera en relació amb l'article 76 de la Llei 7/2007, de 12 d'abril, de l'Estatut Bàsic de l'Empleat Públic, dotada amb retribucions bàsiques i complementàries corresponents, d'acord amb la legislació vigent, el pressupost general municipal i la relació de llocs de treball de l'Ajuntament.
El procediment selectiu serà el concurs oposició lliure.
Segona. Legislació aplicable
El procés selectiu s'ajustarà a allò que disposen les presents bases i en allò no hi previst, esta convocatòria es regirà per les bases generals de selecció de personal al servici de les entitats locals de la Comunitat Valenciana, aprovades per la Resolució de 14 de novembre de 2005, correcció d'errors per la Resolució de 27 de febrer de 2006, del director general d'Administració Local de la Conselleria de Justícia, Interior i Administracions Públiques (DOCV número 5155, de 15 de desembre de 2005, i BOP número 114 15.5.2006); per les normes de la Llei 7/2007, de 12 d'abril, de l'Estatut Bàsic de l'Empleat Públic i, en particular, els preceptes directament aplicables d'acord amb el que disposa la Resolució de 21 de juny de 2007, de la Secretaria General per a l'Administració Pública, per la qual es publiquen les instruccions per a l'aplicació de l'Estatut Bàsic de l'Empleat Públic; la Llei 30/1984, de 2 d'agost, de Mesures per a la Reforma de la Funció Pública; la Llei 7/1985, de 2 d'abril; el Reial Decret Legislatiu 781/1986, de 18 d'abril, pel Reial Decret 896/1991, de 7 de juny, pel Decret legislatiu de 24 d'octubre del 1995, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana: pel Decret 33/1999, de 9 de març, del Consell de la Generalitat Valenciana, i, supletòriament, pel Reial Decret 364/1995, de 10 de març, pel qual s'aprova el Reglament General d'Ingrés del Personal al Servici de l'Administració General de l'Estat i de Provisió de Llocs de Treball i Promoció Professional dels Funcionaris Civils de l'Administració General de l'Estat, Llei Orgànica 3/2007, de 22 de març, per a la Igualtat Efectiva de Dones i Hòmens; Llei 51/2003, de 2 de desembre, d'Igualtat d'Oportunitats, No-Discriminació i Accessibilitat Universal de la Persona amb Discapacitat; Llei 53/2003, de 10 de desembre, d'Ocupació Pública de Discapacitats; Ordre Pre/1822/2006, per la qual s'establixen els criteris generals per a l'adaptació de mitjans i temps en els processos selectius de les persones amb discapacitat; Llei 13/1982, de 7 d'abril, d'Integració Social dels Minusvàlids, i per la resta de les disposicions legals i reglamentàries que li siguen aplicables.
Tercera. Requisits dels aspirants
Per a ser admés al present procés selectiu serà necessari reunir els requisits següents:
a) Posseir la nacionalitat espanyola o tindre la nacionalitat d'un país membre de la Unió Europea o la de qualsevol d'aquells estats als quals, en virtut de tractats internacionals celebrats per la Unió Europea i ratificats per Espanya, se'ls aplique la lliure circulació de treballadors en els termes en què esta es troba, definida en el tractat constitutiu de la Unió Europea; ser cònjuge dels espanyols i dels nacionals d'altres estats membres de la Unió Europea, sempre que no estiguen separats de dret, o ser els seus descendents o els del seu cònjuge menors de 21 anys o majors d'esta edat que visquen a costa seua.
b) Tindre complits els 16 anys d'edat i no excedir l'edat màxima de jubilació forçosa.
c) Estar en possessió del títol de Batxiller Superior, Formació Professional de 2n grau o equivalent, o en condicions d'obtindre'l en la data en què acabe el termini de presentació d'instàncies. En tot cas, l'equivalència haurà de ser aportada per l'aspirant per mitjà de certificat expedit a este efecte per l'administració competent en cada cas.
d) No patir cap malaltia ni defecte físic que impedisca l'exercici de les funcions corresponents.
e) No haver sigut separat per mitjà d'expedient disciplinari del servici de qualsevol de les administracions o institucions públiques, ni trobar-se inhabilitat per a l'exercici de funcions públiques.
Les condicions per a ser admés al procés selectiu hauran de reunir-se en el moment de finalització del termini de presentació de sol·licituds i mantindre's durant tot el procés selectiu, fins al moment de la presa de possessió.
Quarta. Sol·licituds
4.1. Els qui desitgen participar en les proves selectives hauran de sol·licitar-ho per mitjà d'instància que es dirigirà a la Presidència de la corporació i es presentarà en el Registre General de l'Ajuntament, o en la forma que determina l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, durant el termini de 20 dies naturals, comptadors des de l'endemà de la publicació de l'extracte de la convocatòria en el Boletín Oficial del Estado.
4.2. A la instància s'adjuntarà fotocòpia del DNI, els documents acreditatius dels mèrits al·legats per a la fase de concurs per mitjà de l'original o còpia compulsada i el justificant d'haver ingressat els drets d'examen, que es fixen en 40 euros.
Els drets d'examen es poden realitzar per mitjà de transferència bancària o ingrés en el compte de La Caixa, 2100/4643/83/9695322554, sucursal de Sollana, a nom de l'Ajuntament de Sollana. Si el pagament es realitza per gir postal o telegràfic, s'adjuntarà còpia del resguard a la sol·licitud.
Els drets d'examen citats només seran tornats als qui no siguen admesos al procediment selectiu.
Bonificació del 50% a les persones inscrites en l'INEM, com a demandants d'ocupació, no subsidiaris, segons certificat emés per l'INEM, el qual s'adjuntarà a la instància de sol·licitud amb una antiguitat d'almenys 1 mes com a demandant.
En el resguard esmentat s'haurà de fer constar la convocatòria a la qual correspon l'ingrés.
4.3. El model d'instància per a prendre part en les proves selectives serà facilitat gratuïtament per les oficines municipals, i estarà disponible en la pàgina web de l'Ajuntament , i que s'arreplega en l'annex d'estes bases.
4.4. En el moment de la seua sol·licitud, a més de les seues circumstàncies personals, els sol·licitants hauran de manifestar en les instàncies que reunixen tots els requisits exigits, referits sempre a la data d'expiració del termini assenyalat per a la presentació d'instàncies, i que es comprometen a prestar el preceptiu jurament o promesa. Estes condicions s'hauran de mantindre's al llarg de tot el procés selectiu durant el qual, en qualsevol moment, els aspirants podran ser requerits per a efectuar les comprovacions oportunes.
Cinquena. Admissió d'aspirants
Per a ser admés a les proves selectives bastarà que les persones aspirants manifesten en les seues instàncies que reunixen totes les condicions exigides referides a la data d'expiració del termini de presentació d'instàncies i que han abonat els drets d'examen.
Una vegada finalitzat el termini de presentació d'instàncies, per resolució de l'Alcaldia s'aprovaran les llistes provisionals d'aspirants admesos i exclosos, les quals es faran públiques en el Butlletí Oficial de la Província de València i en el tauler d'edictes de l'Ajuntament; contra esta resolució es podrà presentar reclamació en el termini de 10 dies hàbils. Les reclamacions, si n'hi ha, seran acceptades o rebutjades en la resolució per la qual s'aproven les llistes definitives, que es faran públiques, així mateix, en la forma indicada.
Els errors de fet podran esmenar-se en qualsevol moment, d'ofici o a petició de l'interessat.
En el supòsit que no s'hi presente cap reclamació, les llistes provisionals esdevindran automàticament en definitives i açò es farà constar en la resolució de l'Alcaldia; a més, s'indicarà la data, el lloc i l'hora del començament del primer exercici, així com la crida dels aspirants.
La publicació de la resolució esmentada serà determinant dels terminis a l'efecte de possibles impugnacions i recursos.
En tot cas, amb l'objecte d'evitar errors i, en el supòsit que se'n produïsquen, possibilitar l'esmena dins del termini i la forma escaient, els aspirants comprovaran, fefaentment, no sols que no figuren en la relació d'exclosos, sinó, a més, que els seus noms consten en la d'admesos.
Si en qualsevol moment del procés selectiu el tribunal s'assabenta que algun dels aspirants no posseïx la totalitat dels requisits exigits en estes bases, amb audiència prèvia de l'interessat es proposarà la seua exclusió a l'alcalde president de l'Ajuntament, amb indicació de les inexactituds o falsedats formulades per l'aspirant en la sol·licitud d'admissió a les proves selectives i als efectes oportuns.
Sisena. Tribunal qualificador
El tribunal qualificador estarà integrat pels membres següents, tots amb veu i vot, i tendirà a la paritat entre home i dona:
President titular i suplent: personal funcionari de carrera amb un nivell de titulació igual o superior a la requerida per a la plaça que es convoca.
Secretari titular i suplent: personal funcionari amb habilitació de caràcter estatal.
Dos vocals titulars i suplents: personal funcionari de carrera amb un nivell de titulació igual o superior a la requerida per a la plaça que es convoca.
Un vocal titular i el seu suplent: representant de l'administració autonòmica, designat per la Conselleria de Presidència, amb titulació igual o superior a la requerida per a la plaça que es convoca, pertanyent al mateix grup o categoria professional o a superiors.
En cas d'absència de la Presidència titular i suplent, la Presidència correspondrà al vocal de major categoria.
El tribunal podrà disposar la incorporació als seus treballs, per a alguna o algunes proves, d'assessors, els quals es limitaran a l'exercici de la seua especialitat tècnica, sobre la base de la qual col·laboraran amb el tribunal. Quan concórreguen en els membres del tribunal alguna de les circumstàncies previstes en l'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, s'abstindran d'intervenir i notificaran esta circumstància a l'Alcaldia Presidència: igualment, els aspirants podran recusar-los en la forma prevista en l'article 29 de la citada llei.
El tribunal no es podrà constituir ni actuar sense l'assistència de més de la meitat dels seus integrants, titulars o suplents, indistintament. Així mateix, està facultat per a resoldre les qüestions que es puguen suscitar durant la realització de les proves, per a adoptar els acords necessaris que garantisquen el degut ordre en estes en tot allò no previst en estes bases, i per a la seua adequada interpretació.
Atés allò que disposa l'annex IV del Reial Decret 462/2002, de 24 de maig, el tribunal que actue en estes proves tindrà la categoria segona prevista en l'article 30, tant pel que fa a les assistències dels membres del tribunal com dels assessors i col·laboradors.
Setena. Començament i desenvolupament de les proves
La data, l'hora i el lloc del començament de les proves selectives, així com la composició nominal del tribunal, s'anunciarà en el Butlletí Oficial de la Província de València i en el tauler d'anuncis, amb ocasió de la publicació de la llista definitiva d'admesos o de la provisional que haja esdevingut definitiva per absència d'esmenes o reclamacions.
Una vegada començades les proves selectives no serà obligatòria la publicació dels anuncis successius de la resta d'exercicis i incidències en el Butlletí Oficial de la Província. Estos anuncis els ha de fer públics el tribunal en el tauler d'anuncis de l'Ajuntament, amb una antelació de 12 hores, si es tracta del mateix exercici, o de 48 si se'n tracta d'un de nou.
En tot cas, des de la conclusió d'un exercici fins al començament del següent no podran transcórrer menys de 72 hores ni més de 45 dies naturals.
El terminis indicats es podran reduir, si ho proposa el tribunal i ho accepten totes les persones aspirants o si fóra sol·licitat per estes, tot això per unanimitat. Això es farà constar en l'expedient.
L'ordre d'actuació dels aspirants en aquells exercicis que no es puguen realitzar conjuntament començarà per la lletra [...], que d'acord amb la resolució de la conselleria corresponent de la Generalitat Valenciana siga publicada en el Diari Oficial de la Comunitat Valenciana.
Els aspirants seran convocats en crida única, excepte casos de força major degudament justificats i apreciats lliurement pel tribunal. La no-presentació d'un aspirant en el moment de ser cridat a qualsevol dels exercicis obligatoris determinarà automàticament la pèrdua del seu dret a participar en el mateix exercici i en els successius, per la qual cosa quedarà exclòs del procés selectiu.
El tribunal podrà requerir en qualsevol moment que cada un dels aspirants acredite la seua identitat, per la qual cosa hauran d'anar proveïts del document nacional d'identitat.
El tribunal, en aquells casos que ho estime pertinent, adaptarà els mitjans de realització dels exercicis dels aspirants amb minusvalideses, de manera que gaudisquen d'igualtat d'oportunitats respecte de la resta d'aspirants, sempre que així ho indiquen en la instància per a prendre part en el procés selectiu.
Vuitena. Sistema selectiu. Qualificació i valoració
El procediment selectiu serà el concurs oposició lliure.
La fase d'oposició serà prèvia a la de concurs.
8.1. Fase d'oposició
a) Primer exercici: de caràcter obligatori i eliminatori.
Consistirà en un exercici tipus test de 50 preguntes amb respostes alternatives relacionades amb la totalitat del temari. El temps de duració d'este exercici serà determinat pel tribunal, sense que en cap cas puga excedir 60 minuts. Este exercici serà qualificat de 0 a 10 punts, i per a superar-lo caldrà obtindre almenys 5 punts.
b) Segon exercici: de caràcter obligatori i eliminatori.
Consistirà a desenvolupar per escrit dos temes entre quatre triats a l'atzar pel tribunal de la totalitat del temari. El temps de duració d'este exercici serà determinat pel tribunal, sense que en cap cas puga excedir 2 hores. Este exercici serà qualificat de 0 a 10 punts, i per a superar-lo caldrà obtindre almenys 5 punts.
Es valorarà la formació general, la claredat i l'ordre d'idees, i la seua capacitat de síntesi.
c) Tercer exercici: de caràcter obligatori i eliminatori.
Consistirà a resoldre un supòsit pràctic entre dos proposats pel tribunal, relatius a les funcions pròpies de la plaça que s'ha de cobrir i relacionats amb la totalitat del temari. El temps màxim de realització d'este exercici serà determinat pel tribunal, sense que puga excedir 1 hora i 30 minuts. Este exercici serà qualificat de 0 a 10 punts, i per a superar-lo caldrà obtindre almenys 5 punts.
En este exercici únicament es permetrà la consulta de textos legals i de col·leccions de jurisprudència.
En este exercici es valorarà fonamentalment la capacitat de raciocini, la sistemàtica en el plantejament i la formulació de conclusions i el coneixement i l'adequada interpretació de la normativa aplicable.
d) Quart exercici: de caràcter obligatori i eliminatori.
Constarà d'una prova pràctica que consistirà en la realització d'un escrit mitjançant la utilització de Microsoft Office (Word, Acces i Excel). Esta prova es puntuarà de 0 a 10 punts, i per a superar-la caldrà obtindre un mínim de 5 punts.
d) Cinqué exercici: de caràcter obligatori i no eliminatori.
Consistirà en la presentació d'un projecte sobre l'organització i el funcionament d'una biblioteca o agència de lectura pública municipal al municipi de Sollana i es tindran en compte els continguts del temari específic que figura en l'annex d'esta convocatòria.
El projecte esmentat haurà de presentar-se en el moment de presentar la instància per a participar en el procés. No podrà tindre una extensió superior a 50 fulls DINA 4, a una cara, a un espai, lletra de grandària 12, i tipus Times New Roman.
El projecte presentat serà valorat pel tribunal, i el dia que s'hi assenyalarà els aspirants celebraran entrevista amb el tribunal, que no podrà ser superior a una hora de temps, en la qual el tribunal formularà preguntes, aclariments i/o sol·licitarà de l'aspirant que defense el projecte i/o els seus apartats.
La qualificació d'este exercici serà de 0 a 5 punts.
e) Sisé exercici: de caràcter obligatori i no eliminatori.
Coneixement escrit del valencià, per mitjà d'una traducció del valencià al castellà i del castellà al valencià, d'un text triat pel tribunal, durant un temps màxim de 40 minuts. La qualificació global d'este exercici serà de 0 a 2 punts.
La qualificació final del procés selectiu estarà determinada per la suma dels punts obtinguts en els exercicis de l'oposició.
El tribunal qualificador queda facultat per a determinar el nivell mínim exigit per a l'obtenció de les qualificacions d'acord amb el sistema de valoració que s'adopte en cada prova.
8.2. Fase de concurs
Només es puntuaran en la fase de concurs els aspirants que hagen superat tots els exercicis de caràcter eliminatori de la fase d'oposició. En cas de no haver-los aportat junt amb la instància, en el termini de 10 dies, a partir de la publicació en el tauler d'anuncis de la relació d'aprovats, hauran de presentar els documents compulsats acreditatius dels mèrits especificats en les bases especifiques de cada convocatòria.
1. Experiència professional: fins a un màxim de 4 punts.
Es valoraran els servicis prestats en l'administració Pública que pertanguen al mateix grup de titulació que el lloc que ha de proveir-se, i la mateixa naturalesa jurídica, funcionarial o laboral i, si és el cas, sector, cos, escala, classe, subgrup i categoria professional, a raó de 0,25 punts per any complet o fracció mensual corresponent.
Per servicis prestats en l'administració Pública, en la resta de grups que tinguen relació amb les funcions i les tasques del lloc objecte de provisió, a raó de 0,10 punts per any complet o fracció mensual corresponent.
La justificació dels servicis prestats en l'administració haurà de fer-se per mitjà de certificat oficial expedit a este efecte.
No seran valorats aquells servicis que no estiguen acreditats degudament.
2. Formació: fins a un màxim de 2 punts.
Es valorarà la realització de cursos de formació i perfeccionament en les matèries relacionades amb la categoria i les funcions de les places convocades organitzades per universitats, l'Institut Valencià d'Administració Pública, els organismes oficials i altres degudament homologats. Es valoraran d'acord amb el criteri següent:
- De 100 hores o més: 2 punts.
- De 50 hores o més: 1 punt.
- De 25 hores o més: 0,50 punts.
- De 15 hores o més: 0,20 punts.
No tindran la consideració de cursos a l'efecte de la seua valoració en la fase de concurs l'assistència a jornades, seminaris o qualsevol altra reunió de formació i intercanvi de coneixements de la mateixa naturalesa.
3. Titulació acadèmica: fins a un màxim de 2 punts.
Es valoraran les titulacions acadèmiques acreditades que siguen superiors a les que són requisit per a accedir a la plaça, d'acord amb l'escala següent:
Doctor: 2 punts.
Llicenciat: 1,5 punts.
Diplomat: 1 punts.
No es valoraran com a mèrit aquelles titulacions que figuraven com a requisit per a la provisió del lloc de treball, ni aquelles que siguen imprescindibles per a la consecució d'altres de nivell superior.
4. Coneixement del valencià: el coneixement del valencià acreditat per mitjà de certificat oficial de la Junta Qualificadora del Coneixements del Valencià es valorarà fins a un màxim d'1 punt:
a) Certificat de coneixement oral: 0,25 punts
b) Certificat de grau elemental: 0,50 punts
c) Certificat de grau mitjà: 0,75 punts
d) Certificat de grau superior: 1 punt
La qualificació de la fase de concurs serà el resultat de la suma de les puntuacions atorgades pel tribunal a cada mèrit considerat.
Novena. Relació d'aprovats
La qualificació final del procés estarà determinada per la suma de les puntuacions obtingudes en la fase d'oposició i en la de concurs. En cas d'empat, l'ordre s'establirà segons els criteris següents:
Caldrà ajustar-se en primer lloc la major puntuació obtinguda en la fase d'oposició i, si persistix l'empat, es desfarà per la major puntuació obtinguda en els distints apartats del barem del concurs, pel mateix ordre en què figuraven relacionats.
Si encara persistix l'empat, es desfarà per l'ordre alfabètic del primer cognom dels aspirants empatats, que s'iniciarà per la lletra que procedisca, d'acord amb el resultat del sorteig públic celebrat a este efecte i d'acord amb la resolució de la conselleria corresponent de la Generalitat Valenciana, que es publicarà en el Diari Oficial de la Comunitat Valenciana.
Les llistes definitives es publicaran en el tauler d'anuncis de l'Ajuntament i s'indicarà l'ordre de puntuació del concurs oposició, sense que el tribunal puga declarar que ha superat el procés selectiu un nombre d'aspirants superior al de les places convocades.
El tribunal elevarà proposta de nomenament a l'Alcaldia a favor de l'aspirant aprovat.
Deu. Presentació de documents, nomenament i presa de possessió
L'aspirant proposat per a ser nomenat presentarà en el Registre de l'Ajuntament, dins del termini de 20 dies naturals des que es faça pública la relació d'aprovats, els documents acreditatius de les condicions de capacitat i els requisits exigits en la convocatòria.
La falta de presentació de documentació dins del termini indicat, excepte en els casos de força major, o la presentació de documents dels quals es desprenga el no-compliment de les condicions generals de la convocatòria donarà lloc a la invalidesa de les actuacions de l'aspirant, i pel que fa a este, la nul·litat subsegüent dels actes del tribunal, sense perjuí de les responsabilitats en què haja pogut incórrer.
Complits els requisits precedents, s'efectuarà el nomenament de la persona aspirant proposada, la qual haurà de prendre possessió del càrrec en el termini d'un mes, comptador des de l'endemà del dia que li siga notificat el nomenament, i efectuarà la promesa o jurament de complir fidelment les obligacions del càrrec, amb lleialtat al rei, i guardar i fer guardar la Constitució com a norma fonamental de l'Estat, així com declaració d'incompatibilitats. Aquells que no en prenguen possessió en este termini sense causa justificada perdran tots els seus drets.
Onze. Incidències
El tribunal queda autoritzat per a resoldre els dubtes que es presenten i adoptar els acords necessaris per al bon ordre del procés selectiu en tot allò no previst en estes bases.
Dotze. Borsa de treball
Concloses les proves selectives es formarà una borsa de treball amb tots aquells opositors que hagen superat algun dels exercicis que les formen i no hagen obtingut la puntuació suficient per a obtindre la plaça en propietat. L'ordre dels aspirants en la borsa de treball s'establirà segons el nombre d'exercicis superats i la puntuació global obtinguda en el conjunt d'estos, entre aquells opositors que hagen superat el mateix nombre d'exercicis.
En cas d'empat en la puntuació obtinguda per diversos candidats, s'aplicaran per a dirimir-ho els mateixos criteris que els establits en la base novena per a la selecció.
Tretze. Normativa i recursos
En allò no previst per estes bases, la convocatòria es regirà per la normativa bàsica estatal sobre la funció pública continguda en la Llei 7/2007, de 12 d'abril, de l'Estatut Bàsic de l'Empleat Públic; la Llei 30/1984, de 2 d'agost, en allò que estiga vigent, així com per la normativa autonòmica valenciana sobre funció pública, text refós, de 24 d'octubre del 1995; Decret 33/99, de 9 de març, i la resta de normes reglamentàries.
Contra les presents bases, l'acord d'aprovació de les quals és definitiu en la via administrativa, els interessats que estiguen legitimats podran interposar un dels recursos següents:
a) Amb caràcter potestatiu, recurs de reposició, davant del mateix òrgan que va dictar l'acte objecte de recurs, en el termini d'un mes, comptador des de l'endemà de la publicació del seu l'extracte en el Boletín Oficial del Estado. Transcorregut un mes des de l'endemà de la interposició del recurs de reposició, si este no s'hi ha resolt, es podrà entendre que ha sigut desestimat i es podrà interposar recurs contenciós administratiu, a elecció seua, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.
b) Recurs contenciós administratiu, a elecció seua, davant la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos, comptadors des de l'endemà de la publicació de l'extracte en el Boletín Oficial del Estado.
Contra tots els actes administratius definitius que es deriven de les bases els interessats podran interposar els recursos oportuns recursos, en els casos i en la forma establits en la Llei 30/1992, de Règim Jurídic de les Administracions Públiques i del Procediment Administratiu Comú i en la Llei 29/1998, de 13 juliol, Reguladora de la Jurisdicció Contenciosa Administrativa (BOE número 167, de 14 de juliol de 1998).
Si es presenta alguna al·legació, suggeriment, reclamació o petició de revisió per escrit sobre la puntuació atorgada pel tribunal o una altra circumstància relativa al desenvolupament de les proves durant els 5 dies següents a la publicació de les puntuacions de cada prova o exercici, el tribunal serà qui decidirà sobre estes i ho indicarà en l'acta corresponent, tot això sense perjuí del que establix esta base 12, pel que fa a la interposició de recursos, que es regirà per les normes generals sobre procediment i règim jurídic de les administracions públiques.
Catorze. Publicació
Les presents bases es publicaran en el Diari Oficial de la Comunitat Valenciana i en el Butlletí Oficial de la Província de València i l'anunci de la convocatòria, en extracte, en el Boletín Oficial del Estado, i a través d'Internet en la pàgina .
ANNEX I
Programa
Matèries comunes
Tema 1. La Constitució espanyola del 1978. Principis generals.
Tema 2. El Govern i l'administració de l'Estat. L'administració central de l'Estat.
Tema 3. L'Estatut d'Autonomia de la Comunitat Valenciana. Institucions de la Comunitat Valenciana.
Tema 4. El règim local espanyol. Principis constitucionals. El municipi. El terme municipal. La població. L'empadronament.
Tema 5. L'organització municipal. Competències. Règim de funcionament dels òrgans.
Tema 6. L'administrat. Col·laboració i participació dels ciutadans en les funcions administratives. El procediment administratiu.
Tema 7. El pressupost municipal i les seues bases d'execució. Estructura del pressupost.
Tema 8. Els drets i els deures dels funcionaris públics municipals. Incompatibilitats. Règim disciplinari.
Matèries específiques
Tema 9. Concepte i missió de biblioteca. Organitzacions bibliotecàries internacionals.
Tema 10. El sistema espanyol de biblioteques. Criteri i competències de les diferents administracions.
Tema 11. Normativa de biblioteques a la Comunitat Valenciana. Sistema bibliotecari valencià. Xarxa de Lectura Pública Valenciana.
Tema 12. La biblioteca en l'administració local.
Tema 13. Els documents i les seues classes.
Tema 14. Selecció i adquisició de llibres i materials especials. Problemes, criteris, fons i mètodes.
Tema 15. Selecció i ingrés de publicacions periòdiques. El seu tractament tècnic.
Tema 16. Normalització bibliogràfica.
Tema 17. Els catàlegs en la biblioteca. Classes i formes.
Tema 18. Els catàlegs col·lectius i la catalogació compartida. El control d'autoritats.
Tema 19. Sistemes de classificació bibliogràfica. La CDU.
Tema 20. Conservació i restauració de fons bibliogràfics.
Tema 21. Els programes de gestió integrada de biblioteques.
Tema 22. La catalogació automatitzada. Absys.
Tema 23. Aplicacions d'Internet a les biblioteques.
Tema 24. Biblioteques virtuals i digitals. Els nous suports del llibre.
Tema 25. Servicis als usuaris i a les usuàries. Préstec i préstec interbibliotecari
Tema 26. Servicis als usuaris i a les usuàries. Orientacions i atenció al públic i difusió de la informació.
Tema 27. El llibre i les biblioteques. Evolució històrica.
Tema 28. Extensió bibliotecària i cultural. L'animació lectora.
Tema 29. Llenguatges documentals: el Tesaure.
Tema 30. La col·lecció. Criteris per a l'expurgació.
Tema 31. Construcció, instal·lació i equipament de biblioteques.
Tema 32. La secció infantil i juvenil en les biblioteques públiques.
Tema 33. La secció local en les biblioteques públiques.
Tema 34. El personal bibliotecari. La formació del personal bibliotecari.
Tema 35. Multiculturalitat i biblioteques.
Tema 36. Formació d'usuaris.
Tema 37. Gestió i avaluació dels servicis bibliotecaris.
Tema 38. Màrqueting en les biblioteques públiques.
Tema 39. L'Agència de Lectura de Sollana. Història, fons i servicis.
Tema 40. Bibliografia sobre temes de Sollana.
ANNEX II
Model d'instànciaExpedient Personal. F- 04/2008
Bases específiques per a la provisió en propietat d'una plaça d'operari del cementeri, vacant en la plantilla de l'Ajuntament de Sollana
Primera. Objecte de la convocatòria
L'objecte de les presents bases específiques que regixen la convocatòria, aprovada per Junta de Govern Local en sessió del dia 22 de desembre de 2008, és la provisió en propietat, pel sistema de concurs oposició lliure i naturalesa funcionarial, d'una plaça vacant en la plantilla de personal d'este Ajuntament, inclosa en l'oferta d'ocupació pública de 2007, per mitjà de la seua modificació, publicada en el Butlletí Oficial de la Província de València de data 4 de juny de 2008, amb les retribucions bàsiques, complementàries i funcions establides en la relació de llocs de treball.
Denominació del lloc: operari de cementeri.
Nivell de titulació: certificat d'escolaritat o equivalent
Grup: agrupacions professionals (E).
CD: 10.
Naturalesa: funcionari.
Número de lloc: AESO003.
Segona. Legislació aplicable
El procés selectiu s'ajustarà a allò que disposen les presents bases i en allò no hi previst, esta convocatòria es regirà per les bases generals de selecció de personal al servici de les entitats locals de la Comunitat Valenciana, aprovades per la Resolució de 14 de novembre de 2005, correcció d'errors per la Resolució de 27 de febrer de 2006, del director general d'Administració Local de la Conselleria de Justícia, Interior i Administracions Públiques (DOCV número 5155, de 15 de desembre de 2005, i BOP número 114 15.5.2006); per les normes de la Llei 7/2007, de 12 d'abril, de l'Estatut Bàsic de l'Empleat Públic i, en particular, els preceptes directament aplicables d'acord amb el que disposa la Resolució de 21 de juny de 2007, de la Secretaria General per a l'Administració Pública, per la qual es publiquen les instruccions per a l'aplicació de l'Estatut Bàsic de l'Empleat Públic; la Llei 30/1984, de 2 d'agost, de Mesures per a la Reforma de la Funció Pública; la Llei 7/1985, de 2 d'abril; el Reial Decret Legislatiu 781/1986, de 18 d'abril, pel Reial Decret 896/1991, de 7 de juny, pel Decret Legislatiu de 24 d'octubre del 1995, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana: pel Decret 33/1999, de 9 de març, del Consell de la Generalitat Valenciana, i, supletòriament, pel Reial Decret 364/1995, de 10 de març, pel qual s'aprova el Reglament General d'Ingrés del Personal al Servici de l'Administració General de l'Estat i de Provisió de Llocs de Treball i Promoció Professional dels Funcionaris Civils de l'Administració General de l'Estat, Llei Orgànica 3/2007, de 22 de març, per a la Igualtat Efectiva de Dones i Hòmens; Llei 51/2003, de 2 de desembre, d'Igualtat d'Oportunitats, No-Discriminació i Accessibilitat Universal de la Persona amb Discapacitat; Llei 53/2003, de 10 de desembre, d'Ocupació Pública de Discapacitats; Ordre Pre/1822/2006, per la qual s'establixen els criteris generals per a l'adaptació de mitjans i temps en els processos selectius de les persones amb discapacitat; Llei 13/1982, de 7 d'abril, d'Integració Social dels Minusvàlids, i per la resta de les disposicions legals i reglamentàries que li siguen aplicables.
Tercera. Requisits dels aspirants
Per a ser admés al present procés selectiu serà necessari reunir els requisits següents:
a) Posseir la nacionalitat espanyola o tindre la nacionalitat d'un país membre de la Unió Europea o la de qualsevol d'aquells estats als quals, en virtut de tractats internacionals celebrats per la Unió Europea i ratificats per Espanya, se'ls aplique la lliure circulació de treballadors en els termes en què esta es troba, definida en el tractat constitutiu de la Unió Europea; ser cònjuge dels espanyols i dels nacionals d'altres estats membres de la Unió Europea, sempre que no estiguen separats de dret, o ser els seus descendents o els del seu cònjuge menors de 21 anys o majors d'esta edat que visquen a costa seua.
b) Tindre complits els 16 anys d'edat i no excedir l'edat màxima de jubilació forçosa.
c) Estar en possessió del certificat d'escolaritat o equivalent (segons disposició addicional tercera de la Llei 7/2007).
d) No patir cap malaltia ni defecte físic que impedisca l'exercici de les funcions corresponents.
e) No haver sigut separat per mitjà d'expedient disciplinari del servici de qualsevol de les administracions o institucions públiques, ni trobar-se inhabilitat per a l'exercici de funcions públiques.
Les condicions per a ser admés al procés selectiu hauran de reunir-se en el moment de finalització del termini de presentació de sol·licituds i mantindre's durant tot el procés selectiu, fins al moment de la presa de possessió.
Quarta. Sol·licituds
Les sol·licituds es presentaran en el Registre General d'este Ajuntament (plaça Major, 2, CP 46524), per mitjà de model d'instància que s'adjunta com a annex III, en el termini de 20 dies naturals, comptadors des de l'endemà de la publicació de l'extracte de la convocatòria en el Boletín Oficial del Estado.
Els aspirants manifestaran en la instància que reunixen tots els requisits exigits en la base tercera de les bases específiques i generals.
El tribunal establirà, per a les persones amb discapacitat que així ho sol·liciten en la instància, les adaptacions necessàries per a la realització de les proves. Per a la seua valoració, s'haurà d'adjuntar a la instància el dictamen tècnic facultatiu emés per l'òrgan de qualificació del grau de minusvalidesa. Les condicions personals d'aptitud per a l'exercici de les funcions corresponents a la plaça objecte de convocatòria s'acreditaran, si és el cas, per mitjà de dictamen vinculant expedit per l'equip multiprofessional competent, que haurà de ser emés amb anterioritat a la iniciació de les proves selectives (art. 38.3 de la Llei 13/1982, d'Integració Social dels Minusvàlids).
A la instància sol·licitud s'adjuntaran els documents acreditatius dels mèrits al·legats per a la fase de concurs per mitjà de l'original o còpia compulsada, a més:
- Fotocòpia compulsada del document nacional d'identitat.
- Fotocòpia compulsada del certificat d'escolaritat o equivalent.
- Certificat de l'òrgan competent per a determinar el grau de minusvalidesa i el certificat d'aptitud per a la plaça convocada.
- El resguard justificatiu d'haver pagat la quantitat de 25 euros en concepte de drets d'examen, l'ingrés de la qual es farà efectiu en el compte: La Caixa. 2.100, 4643, 83, 4769557541. L'import serà tornat en el cas de no ser admés en el procés selectiu.
Si el pagament es realitza per gir postal o telegràfic, s'adjuntarà còpia del resguard a la sol·licitud.
Bonificació del 50% a les persones inscrites en l'INEM, com a demandants d'ocupació, no subsidiaris, segons certificat emés per l'INEM, el qual s'adjuntarà a la instància de sol·licitud amb una antiguitat d'almenys 1 mes com a demandant.
En el resguard esmentat s'haurà de fer constar la convocatòria a la qual correspon l'ingrés.
El model d'instància per a prendre part en les proves selectives serà facilitat gratuïtament per les oficines municipals, i estarà disponible en la pàgina web de l'Ajuntament , i que s'arreplega en l'annex d'estes bases.
Cinquena. Admissió d'aspirants
Per a ser admés a les proves selectives bastarà que les persones aspirants manifesten en les seues instàncies que reunixen totes les condicions exigides referides a la data d'expiració del termini de presentació d'instàncies i que han abonat els drets d'examen.
Una vegada finalitzat el termini de presentació d'instàncies, per resolució de l'Alcaldia s'aprovaran les llistes provisionals d'aspirants admesos i exclosos, les quals es faran públiques en el Butlletí Oficial de la Província de València i en el tauler d'edictes de l'Ajuntament; contra esta resolució es podrà presentar reclamació en el termini de 10 dies hàbils. Les reclamacions, si n'hi ha, seran acceptades o rebutjades en la resolució per la qual s'aproven les llistes definitives, que es faran públiques, així mateix, en la forma indicada.
Els errors de fet podran esmenar-se en qualsevol moment, d'ofici o a petició de l'interessat.
En el supòsit que no s'hi presente cap reclamació, les llistes provisionals esdevindran automàticament en definitives i açò es farà constar en la resolució de l'Alcaldia; a més, s'indicarà la data, el lloc i l'hora del començament del primer exercici, així com la crida dels aspirants.
La publicació de la resolució esmentada serà determinant dels terminis a l'efecte de possibles impugnacions i recursos.
En tot cas, amb l'objecte d'evitar errors i, en el supòsit que se'n produïsquen, possibilitar l'esmena dins del termini i la forma escaient, els aspirants comprovaran, fefaentment, no sols que no figuren en la relació d'exclosos, sinó, a més, que els seus noms consten en la d'admesos.
Si en qualsevol moment del procés selectiu el tribunal s'assabenta que algun dels aspirants no posseïx la totalitat dels requisits exigits en estes bases, amb audiència prèvia de l'interessat es proposarà la seua exclusió a l'alcalde president de l'Ajuntament, amb indicació de les inexactituds o falsedats formulades per l'aspirant en la sol·licitud d'admissió a les proves selectives i als efectes oportuns.
Sisena. Tribunal qualificador
El tribunal qualificador estarà integrat pels membres següents, tots amb veu i vot, i tendirà a la paritat entre home i dona:
President titular i suplent: personal funcionari de carrera amb un nivell de titulació igual o superior a la requerida per a la plaça que es convoca.
Secretari titular i suplent: personal funcionari amb habilitació de caràcter estatal.
Dos vocals titulars i suplents: personal funcionari de carrera amb un nivell de titulació igual o superior a la requerida per a la plaça que es convoca.
Un vocal titular i el seu suplent: representant de l'administració autonòmica, designat per la Conselleria de Presidència, amb titulació igual o superior a la requerida per a la plaça que es convoca, pertanyent al mateix grup o categoria professional o a superiors.
La designació dels membres del tribunal inclourà la dels suplents respectius.
El tribunal de selecció serà col·legiat i la seua composició haurà d'ajustar-se als principis d'imparcialitat i professionalitat dels seus membres, i es tendirà, així mateix, a la paritat entre dona i home.
Amb la publicació de la resolució de la llista definitiva es faran públics els noms dels components del tribunal, els assessors i els especialistes.
El tribunal podrà disposar la incorporació d'assessors especialistes, per a aquelles proves que ho requerisquen, els quals es limitaran a l'exercici de les seues especialitats tècniques sobre la base de les quals, exclusivament, col·laboraran amb el tribunal amb veu, però sense vot. Els assessors i els especialistes hauran d'estar sotmesos a les mateixes causes d'abstenció i recusació que la resta del tribunal.
A l'efecte del que disposa el Reial Decret 462/2002, de 24 de maig, el tribunal qualificador de les proves selectives tindrà la categoria corresponent de les arreplegades en aquell, en funció de la classificació de la plaça convocada, tant pel que fa a les assistències dels membres del tribunal com dels seus assessors i col·laboradors.
El tribunal queda autoritzat per a resoldre els dubtes que es presenten i adoptar els acords necessaris per al bon ordre del procés selectiu en tot allò no previst en estes bases.
Setena. Començament i desenvolupament de les proves
La data, l'hora i el lloc del començament de les proves selectives, així com la composició nominal del tribunal, s'anunciarà en el Butlletí Oficial de la Província de València i en el tauler d'anuncis, amb ocasió de la publicació de la llista definitiva d'admesos o de la provisional que haja esdevingut definitiva per absència d'esmenes o reclamacions.
Una vegada començades les proves selectives no serà obligatòria la publicació dels anuncis successius de la resta d'exercicis i incidències en el Butlletí Oficial de la Província. Estos anuncis els ha de fer públics el tribunal en el tauler d'anuncis de l'Ajuntament, amb una antelació de 12 hores, si es tracta del mateix exercici, o de 48 si se'n tracta d'un de nou.
En tot cas, des de la conclusió d'un exercici fins al començament del següent no podran transcórrer menys de 72 hores ni més de 45 dies naturals.
El terminis indicats es podran reduir, si ho proposa el tribunal i ho accepten totes les persones aspirants o si fóra sol·licitat per estes, tot això per unanimitat. Això es farà constar en l'expedient.
L'ordre d'actuació dels aspirants en aquells exercicis que no es puguen realitzar conjuntament començarà per la lletra [...], que d'acord amb la resolució de la conselleria corresponent de la Generalitat Valenciana siga publicada en el Diari Oficial de la Comunitat Valenciana.
Els aspirants seran convocats en crida única, excepte casos de força major degudament justificats i apreciats lliurement pel tribunal. La no-presentació d'un aspirant en el moment de ser cridat a qualsevol dels exercicis obligatoris determinarà automàticament la pèrdua del seu dret a participar en el mateix exercici i en els successius, per la qual cosa quedarà exclòs del procés selectiu.
El tribunal podrà requerir en qualsevol moment que cada un dels aspirants acredite la seua identitat, per la qual cosa hauran d'anar proveïts del document nacional d'identitat.
El tribunal, en aquells casos que ho estime pertinent, adaptarà els mitjans de realització dels exercicis dels aspirants amb minusvalideses, de manera que gaudisquen d'igualtat d'oportunitats respecte de la resta d'aspirants, sempre que així ho indiquen en la instància per a prendre part en el procés selectiu.
Vuitena. Sistema selectiu
El sistema selectiu serà concurs oposició lliure. Les proves, el barem de mèrits i el programa temari seran les contingudes en l'annex I i II d'estes bases.
Finalitzada la fase d'oposició, el tribunal publicarà una llista amb la puntuació final, ordenada de major a menor, dels aspirants que hagen superat els exercicis. Totes les puntuacions atorgades durant el procés es faran públiques en el tauler d'anuncis de l'Ajuntament.
Només es presentaran i es baremaran els mèrits dels opositors que hagen superat la fase d'oposició. Els aspirants inclosos en la llista d'aprovats en la fase d'oposició tindran un termini de 10 dies hàbils per a presentar el currículum, l'informe de vida laboral emés per la Seguretat Social i tots aquells documents, originals o còpies confrontades, acreditatius dels mèrits previstos en la fase de concurs. Els mèrits al·legats però no justificats documentalment, o justificats de manera insuficient, no seran tinguts en compte.
Una vegada baremats els mèrits, el tribunal exposarà la llista provisional amb la puntuació obtinguda en la fase de concurs, desglossada per cada un dels apartats del barem, i es concedirà un termini de 10 dies perquè es formulen les reclamacions que s'estimen oportunes. Una vegada transcorregut el termini esmentat i resoltes les reclamacions, es publicarà en el tauler d'anuncis de l'Ajuntament la llista definitiva amb la puntuació final, que estarà determinada per la suma de la valoració del concurs oposició sobre un total de 100 punts.
Publicada la llista d'aprovats, els aspirants proposats pel tribunal presentaran, en el termini de 20 dies, els documents que acrediten els requisits exigits en les bases generals i específiques.
Els casos d'empat que es produïsquen es dirimiran de la manera següent: caldrà ajustar-se, en primer lloc, a la major puntuació obtinguda en la fase d'oposició; en segon lloc, a la major puntuació obtinguda en els distints exercicis de l'oposició per ordre de realització; en tercer lloc, a la major puntuació obtinguda en el concurs de mèrits i, en quart lloc, per la puntuació obtinguda en l'apartat del barem d'experiència professional.
Novena. Relació d'aprovats
Finalitzat el procés selectiu, la presidenta de la corporació, d'acord amb la proposta del tribunal, farà pública en el tauler d'anuncis de l'Ajuntament una resolució definitiva, la qual contindrà la relació dels aspirants que hagen superat el concurs oposició, en nombre no superior al de places convocades.
Les llistes definitives es publicaran en el tauler d'anuncis de l'Ajuntament i s'indicarà l'ordre de puntuació del concurs oposició, sense que el tribunal puga declarar que ha superat el procés selectiu un nombre d'aspirants superior al de les places convocades.
El tribunal elevarà proposta de nomenament a l'Alcaldia a favor de l'aspirant aprovat.
Concloses les proves selectives es formarà una borsa de treball amb tots aquells opositors que tot i haver superat, com a mínim, el primer i el segon exercicis de la fase d'oposició, no hagen obtingut plaça. La llista serà ordenada de major a menor segons la puntuació total del concurs oposició. En cas d'empat, se seguirà l'ordre establit en l'annex I, segons el que establix l'apartat 8 d'estes bases.
Constituïda esta borsa de treball, si és el cas, quedarà derogada la borsa de treball que estiga vigent per a cobrir necessitats personal de la categoria professional d'operari de cementeri d'este Ajuntament.
Deu. Presentació de documents, nomenament i presa de possessió
L'aspirant proposat per a ser nomenat presentarà en el Registre de l'Ajuntament, dins del termini de 20 dies naturals des que es faça pública la relació d'aprovats, els documents acreditatius de les condicions de capacitat i els requisits exigits en la convocatòria.
La falta de presentació de documentació dins del termini indicat, excepte en els casos de força major, o la presentació de documents dels quals es desprenga el no-compliment de les condicions generals de la convocatòria donarà lloc a la invalidesa de les actuacions de l'aspirant, i pel que fa a este, la nul·litat subsegüent dels actes del tribunal, sense perjuí de les responsabilitats en què haja pogut incórrer.
Complits els requisits precedents, s'efectuarà el nomenament de la persona aspirant proposada, la qual haurà de prendre possessió del càrrec en el termini d'un mes, comptador des de l'endemà del dia que li siga notificat el nomenament, i efectuarà la promesa o jurament de complir fidelment les obligacions del càrrec, amb lleialtat al rei, i guardar i fer guardar la Constitució com a norma fonamental de l'Estat, així com declaració d'incompatibilitats. Aquells que no en prenguen possessió en este termini sense causa justificada perdran tots els seus drets.
Onze. Publicitat
Les presents bases es publicaran en el Diari Oficial de la Comunitat Valenciana i en el Butlletí Oficial de la Província de València i l'anunci de la convocatòria, en extracte, en el Boletín Oficial del Estado, i a través d'Internet en la pàgina .
Dotze. Recursos
Contra les presents bases, l'acord d'aprovació de les quals és definitiu en la via administrativa, els interessats que estiguen legitimats podran interposar un dels recursos següents:
a) Amb caràcter potestatiu, recurs de reposició, davant del mateix òrgan que va dictar l'acte objecte de recurs, en el termini d'un mes, comptador des de l'endemà de la publicació del seu l'extracte en el Boletín Oficial del Estado. Transcorregut un mes des de l'endemà de la interposició del recurs de reposició, si este no s'hi ha resolt, es podrà entendre que ha sigut desestimat i es podrà interposar recurs contenciós administratiu, a elecció seua, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.
b) Recurs contenciós administratiu, a l' elecció seua, davant la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos, comptadors des de l'endemà de la publicació de l'extracte en el Boletín Oficial del Estado.
Contra tots els actes administratius definitius que es deriven de les bases els interessats podran interposar els recursos oportuns recursos, en els casos i en la forma establits en la Llei 30/1992, de Règim Jurídic de les Administracions Públiques i del Procediment Administratiu Comú i en la Llei 29/1998, de 13 juliol, Reguladora de la Jurisdicció Contenciosa Administrativa (BOE número 167, de 14 de juliol de 1998).
Si es presenta alguna al·legació, suggeriment, reclamació o petició de revisió per escrit sobre la puntuació atorgada pel tribunal o una altra circumstància relativa al desenvolupament de les proves durant els 5 dies següents a la publicació de les puntuacions de cada prova o exercici, el tribunal serà qui decidirà sobre estes i ho indicarà en l'acta corresponent, tot això sense perjuí del que establix esta base 12, pel que fa a la interposició de recursos, que es regirà per les normes generals sobre procediment i règim jurídic de les administracions públiques.
ANNEX I
Fase d'oposició i concurs
A. Fase d'oposició: màxim 60 punts.
Primer exercici: obligatori i eliminatori. Consistirà en la realització d'un qüestionari de 50 preguntes amb quatre alternatives de les quals només una serà vàlida; per cada tres respostes incorrectes es descomptarà una correcta; en el cas que siguen menys de tres, es realitzarà la corresponent proporció i les preguntes en blanc no penalitzaran. Esta prova versarà sobre les matèries que figuren en l'annex II, en un temps màxim d'1 hora.
La qualificació d'este exercici serà de 0 a 15 punts, i serà necessari obtindre un mínim de 7,5 punts.
Segon exercici: obligatori i eliminatori. Consistirà a desenvolupar per escrit una o diverses qüestions pràctiques referents a les matèries que figuren en les matèries específiques de l'annex II. El tribunal determinarà, abans del començament de l'exercici, el tipus de prova, la duració màxima i els criteris per a la seua avaluació. Es procedirà a la lectura de l'exercici davant el tribunal. La qualificació d'este exercici serà de 0 a 20 punts, i per a superar-lo serà necessari obtindre un mínim de 10 punts.
Tercer exercici: obligatori i eliminatori. Consistirà a efectuar diverses proves pràctiques de caràcter manual, que seran determinades pel tribunal immediatament abans de la celebració d'esta, i relacionades amb les comeses pròpies del lloc de treball. El tribunal determinarà, abans del començament de l'exercici, el tipus, el nombre i la duració màxima de les proves i els criteris per a la seua avaluació. La qualificació d'este exercici serà de 0 a 25 punts, que es distribuiran en funció del nombre de proves que es determinen, i per a superar-lo serà necessari obtindre un mínim de 12,5 punts.
B. Fase de concurs: màxim 40 punts
A) Formació: 20 punts
1. Cursos de formació i perfeccionament: Puntuació màxima 11 punts
Cursos impartits per organismes oficials (universitat, INAP, IVAP, Servef, ajuntaments i organismes amb acords amb l'administració autonòmica o estatal) relacionats directament amb les tasques pròpies del treball a realitzar, en el certificat de les quals s'expose com a mínim la duració del curs:
· Cursos de 15 a 30 hores 0,5 punts
· Cursos de 31 a 100 hores 1,5 punts
· Cursos de 101 a 200 hores 2,5 punts
· Cursos de més de 200 hores 3 punts
2. Titulació acadèmica: Puntuació màxima 5 punts
- Per estar en possessió del Graduat Escolar o Formació Professional de primer grau o equivalent: 3
- Per estar en possessió del títol de BUP, FP II o equivalent, diplomatura o llicenciatura: 5
3. Valencià: puntuació màxima 4 punts
Certificat de coneixements de valencià, expedit per la Junta Qualificadora de Coneixements de Valencià o equivalent. Només puntuarà el nivell major de coneixements:
· Nivell oral 1 punt
· Nivell elemental 2 punts
· Nivell mitjà 3 punts
· Nivell superior 4 punts
B) Experiència professional. Puntuació màxima 20 punts
Es valorarà l'experiència professional per mitjà de contractació laboral o com a funcionari o funcionari interí en llocs de característiques semblants i grup de titulació que la de la convocatòria.
L'experiència laboral s'acreditarà de la manera següent:
· Contracte laboral en el qual constarà la denominació de la categoria o lloc i acompanyat de la vida laboral.
· Certificat de l'òrgan corresponent, en el qual constarà, com a mínim, la categoria, el grup i el temps treballat.
La puntuació serà la següent:
· En administracions públiques: 0,15 per mes complet treballat
· En empreses privades: 0,10 punts per mes complet treballat.
ANNEX II
Temari per a la plaça d'operari del cementeri
Matèries comunes
Tema 1. La Constitució espanyola de 1978: estructura i principis fonamentals, drets i deures.
Tema 2. El municipi. El terme municipal. La població. L'empadronament. Competències del municipi. Òrgans de govern del municipi. L'alcalde, els tinents d'alcalde. Els regidors. El Ple de l'Ajuntament. La Junta de Govern Local.
Tema 3. Tema 3. Drets i deures del personal al servici de l'administració Local. Règim disciplinari. L'accés a la funció pública.
Matèries específiques
Tema 4. Característiques, manteniment i conservació dels edificis i equipaments del cementeri municipal.
Tema 5. Funcions i tasques bàsiques del lloc d'operari del Cementeri de Sollana. Ordenances municipals per al cementeri.
Tema 6. Recepció i depòsit de cadàvers. Documentació administrativa. Soterraments. Especial referència a la normativa vigent.
Tema 7. Inhumacions, trasllats, exhumacions i reinhumacions de cadàvers i restes. Tipologia i classificació. Especial referència a la normativa vigent aplicable.
Tema 8. Avaries i reparacions bàsiques d'obra, llanterneria, pintura, electricitat, fusteria, manyeria i jardineria en les instal·lacions del cementeri.
Tema 9. Nocions bàsiques sobre ferramentes, efectes, materials i maquinària a utilitzar en els oficis propis.
Tema 10. La llei de prevenció de riscos laborals: normes i conceptes bàsics. Nocions bàsiques de primers auxilis.
Tema 11. Sistemes i equips de protecció i senyalització en els treballs a realitzar.
Tema 12. Nocions bàsiques sobre seguretat en edificis. Evacuació. Instal·lacions de protecció contra incendis.
Annex III
Model d'instànciaExpedient Personal. F- 05/2008
Bases específiques per a la provisió en propietat d'una plaça de peó vacant en la plantilla de l'Ajuntament de Sollana.
Primera. Objecte de la convocatòria
L'objecte de les presents bases específiques que regixen la convocatòria, aprovada per Junta de Govern Local en sessió del dia 22 de desembre de 2008, és la provisió en propietat, pel sistema de concurs oposició lliure i naturalesa laboral, d'una plaça vacant en la plantilla de personal laboral fix d'este Ajuntament, pertanyent a l'oferta d'ocupació pública de 2005, amb les retribucions bàsiques, complementàries i funcions establides en la Relació de Llocs de Treball.
Denominació del lloc: peó
Nivell de titulació: certificat d'escolaritat o equivalent
Grup: agrupacions professionals (E)
CD: 10
Naturalesa: laboral
Número de lloc: AELSO003
Segona. Legislació aplicable
El procés selectiu s'ajustarà a allò que disposen les presents bases i en allò no hi previst, esta convocatòria es regirà per les bases generals de selecció de personal al servici de les entitats locals de la Comunitat Valenciana, aprovades per la Resolució de 14 de novembre de 2005, correcció d'errors per la Resolució de 27 de febrer de 2006, del director general d'Administració Local de la Conselleria de Justícia, Interior i Administracions Públiques (DOCV número 5155, de 15 de desembre de 2005, i BOP número 114 15.5.2006); per les normes de la Llei 7/2007, de 12 d'abril, de l'Estatut Bàsic de l'Empleat Públic i, en particular, els preceptes directament aplicables d'acord amb el que disposa la Resolució de 21 de juny de 2007 de la Secretaria General per a l'Administració Pública per la qual es publiquen les instruccions per a l'aplicació de l'Estatut Bàsic de l'Empleat Públic; la Llei 30/1984, de 2 d'agost, de Mesures per a la Reforma de la Funció Pública; la Llei 7/1985, de 2 d'abril; el Reial Decret Legislatiu 781/1986, de 18 d'abril, pel Reial Decret 896/1991, de 7 de juny, pel Decret legislatiu de 24 d'octubre del 1995, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana: pel Decret 33/1999, de 9 de març, del Consell de la Generalitat Valenciana, i, supletòriament, pel Reial Decret 364/1995, de 10 de març, pel qual s'aprova el Reglament General d'Ingrés del Personal al Servici de l'Administració General de l'Estat i de Provisió de Llocs de Treball i Promoció Professional dels Funcionaris Civils de l'Administració General de l'Estat, Llei Orgànica 3/2007, de 22 de març, per a la Igualtat Efectiva de Dones i Hòmens; Llei 51/2003, de 2 de desembre, d'Igualtat d'Oportunitats, No-Discriminació i Accessibilitat Universal de la Persona amb Discapacitat; Llei 53/2003, de 10 de desembre, d'Ocupació Pública de Discapacitats; Ordre Pre/1822/2006, per la qual s'establixen els criteris generals per a l'adaptació de mitjans i temps en els processos selectius de les persones amb discapacitat; Llei 13/1982, de 7 d'abril, d'Integració Social dels Minusvàlids, i per la resta de les disposicions legals i reglamentàries que li siguen aplicables.
Tercera. Requisits dels aspirants
Per a ser admés al present procés selectiu serà necessari reunir els requisits següents:
a) Posseir la nacionalitat espanyola o tindre la nacionalitat d'un país membre de la Unió Europea o la de qualsevol d'aquells estats als quals, en virtut de tractats internacionals celebrats per la Unió Europea i ratificats per Espanya, se'ls aplique la lliure circulació de treballadors en els termes en què esta es troba, definida en el tractat constitutiu de la Unió Europea; ser cònjuge dels espanyols i dels nacionals d'altres estats membres de la Unió Europea, sempre que no estiguen separats de dret, o ser els seus descendents o els del seu cònjuge menors de 21 anys o majors d'esta edat que visquen a costa seua.
b) Tindre complits els 16 anys d'edat i no excedir l'edat màxima de jubilació forçosa.
c) Estar en possessió del certificat d'escolaritat o equivalent (segons disposició addicional tercera de la Llei 7/2007).
d) No patir cap malaltia ni defecte físic que impedisca l'exercici de les funcions corresponents.
e) No haver sigut separat per mitjà d'expedient disciplinari del servici de qualsevol de les administracions o institucions públiques, ni trobar-se inhabilitat per a l'exercici de funcions públiques.
Les condicions per a ser admés al procés selectiu hauran de reunir-se en el moment de finalització del termini de presentació de sol·licituds i mantindre's durant tot el procés selectiu, fins al moment de la presa de possessió.
Quarta. Sol·licituds
Les sol·licituds es presentaran en el Registre General d'este Ajuntament (plaça Major, 2, CP 46805), per mitjà de model d'instància que s'adjunta com a annex III, en el termini de 20 dies naturals, comptadors des de l'endemà de la publicació de l'extracte de la convocatòria en el Boletín Oficial del Estado.
Els aspirants manifestaran en la instància que reunixen tots els requisits exigits en la base tercera de les bases específiques i generals.
El tribunal establirà, per a les persones amb discapacitat que així ho sol·liciten en la instància, les adaptacions necessàries per a la realització de les proves. Per a la seua valoració, s'haurà d'adjuntar a la instància el dictamen tècnic facultatiu emés per l'òrgan de qualificació del grau de minusvalidesa. Les condicions personals d'aptitud per a l'exercici de les funcions corresponents a la plaça objecte de convocatòria s'acreditaran, si és el cas, per mitjà de dictamen vinculant expedit per l'equip multiprofessional competent, que haurà de ser emés amb anterioritat a la iniciació de les proves selectives (art. 38.3 de la Llei 13/1982, d'Integració Social dels Minusvàlids)
A la instància sol·licitud s'adjuntaran els documents acreditatius dels mèrits al·legats per a la fase de concurs per mitjà de l'original o còpia compulsada, a més:
- Fotocòpia compulsada del document nacional d'identitat.
- Fotocòpia compulsada del certificat d'escolaritat o equivalent.
- Certificat de l'òrgan competent per a determinar el grau de minusvalidesa i el certificat d'aptitud per a la plaça convocada.
- El resguard justificatiu d'haver pagat la quantitat de 25 € en concepte de drets d'examen, l'ingrés de la qual es farà efectiu en el compte: La Caixa. 2.100, 4643, 83, 2018228376. L'import serà tornat en el cas de no ser admés en el procés selectiu.
Si el pagament es realitza per gir postal o telegràfic, s'adjuntarà còpia del resguard a la sol·licitud.
Bonificació del 50% a les persones inscrites en l'INEM, com a demandants d'ocupació, no subsidiaris, segons certificat emés per l'INEM, el qual s'adjuntarà a la instància de sol·licitud amb una antiguitat d'almenys 1 mes com a demandant.
En el resguard esmentat s'haurà de fer constar la convocatòria a la qual correspon l'ingrés.
El model d'instància per a prendre part en les proves selectives serà facilitat gratuïtament per les oficines municipals, i estarà disponible en la pàgina web de l'Ajuntament , i que s'arreplega en l'annex d'estes bases.
Cinquena. Admissió d'aspirants
Per a ser admés a les proves selectives bastarà que les persones aspirants manifesten en les seues instàncies que reunixen totes les condicions exigides referides a la data d'expiració del termini de presentació d'instàncies i que han abonat els drets d'examen.
Una vegada finalitzat el termini de presentació d'instàncies, per resolució de l'Alcaldia s'aprovaran les llistes provisionals d'aspirants admesos i exclosos, les quals es faran públiques en el Butlletí Oficial de la Província de València i en el tauler d'edictes de l'Ajuntament; contra esta resolució es podrà presentar reclamació en el termini de 10 dies hàbils. Les reclamacions, si n'hi ha, seran acceptades o rebutjades en la resolució per la qual s'aproven les llistes definitives, que es faran públiques, així mateix, en la forma indicada.
Els errors de fet podran esmenar-se en qualsevol moment, d'ofici o a petició de l'interessat.
En el supòsit que no s'hi presente cap reclamació, les llistes provisionals esdevindran automàticament en definitives i açò es farà constar en la resolució de l'Alcaldia; a més, s'indicarà la data, el lloc i l'hora del començament del primer exercici, així com la crida dels aspirants.
La publicació de la resolució esmentada serà determinant dels terminis a l'efecte de possibles impugnacions i recursos.
En tot cas, amb l'objecte d'evitar errors i, en el supòsit que se'n produïsquen, possibilitar l'esmena dins del termini i la forma escaient, els aspirants comprovaran, fefaentment, no sols que no figuren en la relació d'exclosos, sinó, a més, que els seus noms consten en la d'admesos.
Si en qualsevol moment del procés selectiu el tribunal s'assabenta que algun dels aspirants no posseïx la totalitat dels requisits exigits en estes bases, amb audiència prèvia de l'interessat es proposarà la seua exclusió a l'alcalde president de l'Ajuntament, amb indicació de les inexactituds o falsedats formulades per l'aspirant en la sol·licitud d'admissió a les proves selectives i als efectes oportuns.
Sisena. Tribunal qualificador
El tribunal qualificador estarà integrat pels membres següents, tots amb veu i vot, i tendirà a la paritat entre home i dona:
President titular i suplent: un empleat públic de la corporació de la mateixa categoria o superior que la plaça convocada.
Secretari titular i suplent: un empleat públic de la corporació de la mateixa categoria o superior que la plaça convocada.
Dos vocals titulars i suplents: empleats públics de la corporació de la mateixa categoria o superior que la plaça convocada.
Un vocal titular i suplent: empleat públic designat per la Generalitat Valenciana, que acudirà a títol individual i no la representarà
La designació dels membres del tribunal inclourà la dels suplents respectius.
El tribunal de selecció serà col·legiat i la seua composició haurà d'ajustar-se als principis d'imparcialitat i professionalitat dels seus membres, i es tendirà, així mateix, a la paritat entre dona i home.
Amb la publicació de la resolució de la llista definitiva es faran públics els noms dels components del tribunal, els assessors i els especialistes.
El tribunal podrà disposar la incorporació d'assessors especialistes, per a aquelles proves que ho requerisquen, els quals es limitaran a l'exercici de les seues especialitats tècniques sobre la base de les quals, exclusivament, col·laboraran amb el tribunal amb veu, però sense vot. Els assessors i els especialistes hauran d'estar sotmesos a les mateixes causes d'abstenció i recusació que la resta del tribunal.
A l'efecte del que disposa el Reial Decret 462/2002, de 24 de maig, el tribunal qualificador de les proves selectives tindrà la categoria corresponent de les arreplegades en aquell, en funció de la classificació de la plaça convocada, tant pel que fa a les assistències dels membres del tribunal com dels seus assessors i col·laboradors.
El tribunal queda autoritzat per a resoldre els dubtes que es presenten i adoptar els acords necessaris per al bon ordre del procés selectiu en tot allò no previst en estes bases.
Setena. Començament i desenvolupament de les proves
La data, l'hora i el lloc del començament de les proves selectives, així com la composició nominal del tribunal, s'anunciarà en el Butlletí Oficial de la Província de València i en el tauler d'anuncis, amb ocasió de la publicació de la llista definitiva d'admesos o de la provisional que haja esdevingut definitiva per absència d'esmenes o reclamacions.
Una vegada començades les proves selectives no serà obligatòria la publicació dels anuncis successius de la resta d'exercicis i incidències en el Butlletí Oficial de la Província. Estos anuncis els ha de fer públics el tribunal en el tauler d'anuncis de l'Ajuntament, amb una antelació de 12 hores, si es tracta del mateix exercici, o de 48 si se'n tracta d'un de nou.
En tot cas, des de la conclusió d'un exercici fins al començament del següent no podran transcórrer menys de 72 hores ni més de 45 dies naturals.
El terminis indicats es podran reduir, si ho proposa el tribunal i ho accepten totes les persones aspirants o si fóra sol·licitat per estes, tot això per unanimitat. Això es farà constar en l'expedient.
L'ordre d'actuació dels aspirants en aquells exercicis que no es puguen realitzar conjuntament començarà per la lletra [...], que d'acord amb la resolució de la conselleria corresponent de la Generalitat Valenciana siga publicada en el Diari Oficial de la Comunitat Valenciana.
Els aspirants seran convocats en crida única, excepte casos de força major degudament justificats i apreciats lliurement pel tribunal. La no-presentació d'un aspirant en el moment de ser cridat a qualsevol dels exercicis obligatoris determinarà automàticament la pèrdua del seu dret a participar en el mateix exercici i en els successius, per la qual cosa quedarà exclòs del procés selectiu.
El tribunal podrà requerir en qualsevol moment que cada un dels aspirants acredite la seua identitat, per la qual cosa hauran d'anar proveïts del document nacional d'identitat.
El tribunal, en aquells casos que ho estime pertinent, adaptarà els mitjans de realització dels exercicis dels aspirants amb minusvalideses, de manera que gaudisquen d'igualtat d'oportunitats respecte de la resta d'aspirants, sempre que així ho indiquen en la instància per a prendre part en el procés selectiu.
Vuitena. Sistema selectiu
El sistema selectiu serà concurs oposició lliure. Les proves, el barem de mèrits i el programa temari seran les contingudes en l'annex I i II d'estes bases.
Finalitzada la fase d'oposició, el tribunal publicarà una llista amb la puntuació final, ordenada de major a menor, dels aspirants que hagen superat els exercicis. Totes les puntuacions atorgades durant el procés es faran públiques en el tauler d'anuncis de l'Ajuntament.
Només es presentaran i es baremaran els mèrits dels opositors que hagen superat la fase d'oposició. Els aspirants inclosos en la llista d'aprovats en la fase d'oposició tindran un termini de 10 dies hàbils per a presentar el currículum, l'informe de vida laboral emés per la Seguretat Social i tots aquells documents, originals o còpies confrontades, acreditatius dels mèrits previstos en la fase de concurs. Els mèrits al·legats però no justificats documentalment, o justificats de manera insuficient, no seran tinguts en compte.
Una vegada baremats els mèrits el tribunal exposarà la llista provisional amb la puntuació obtinguda en la fase de concurs, desglossada per cada un dels apartats del barem, i es concedirà un termini de 10 dies perquè es formulen les reclamacions que s'estimen oportunes. Una vegada transcorregut el termini esmentat i resoltes les reclamacions, es publicarà en el tauler d'anuncis de l'Ajuntament la llista definitiva amb la puntuació final, que estarà determinada per la suma de la valoració del concurs oposició sobre un total de 100 punts.
Publicada la llista d'aprovats, els aspirants proposats pel tribunal per a ser contractats hauran de presentar, en el termini de 20 dies, els documents que acrediten els requisits exigits en les bases generals i específiques.
Els casos d'empat que es produïsquen es dirimiran de la manera següent: caldrà ajustar-se, en primer lloc, a la major puntuació obtinguda en la fase d'oposició; en segon lloc, a la major puntuació obtinguda en els distints exercicis de l'oposició per ordre de realització; en tercer lloc, a la major puntuació obtinguda en el concurs de mèrits i, en quart lloc, per la puntuació obtinguda en l'apartat del barem d'experiència professional.
Novena. Relació d'aprovats
Finalitzat el procés selectiu, la presidenta de la corporació, d'acord amb la proposta del tribunal, farà pública en el tauler d'anuncis de l'Ajuntament una resolució definitiva, la qual contindrà la relació dels aspirants que hagen superat el concurs oposició, en nombre no superior al de places convocades.
Concloses les proves selectives es formarà una borsa de treball amb tots aquells opositors que tot i haver superat, com a mínim, el primer i el segon exercicis de la fase d'oposició, no hagen obtingut plaça. La llista serà ordenada de major a menor segons la puntuació total del concurs oposició. En cas d'empat, se seguirà l'ordre establit en l'annex I, segons el que establix l'apartat 8 d'estes bases.
Constituïda esta borsa de treball, si és el cas, quedarà derogada la borsa de treball que estiga vigent per a cobrir necessitats de personal de la categoria professional de peons d'este Ajuntament.
Deu. Publicitat
Les presents bases es publicaran en el Diari Oficial de la Comunitat Valenciana i en el Butlletí Oficial de la Província de València i l'anunci de la convocatòria, en extracte, en el Boletín Oficial del Estado, i a través d'Internet en la pàgina .
Onze. Recursos
Contra les presents bases, l'acord d'aprovació de les quals és definitiu en la via administrativa, els interessats que estiguen legitimats podran interposar un dels recursos següents:
a) Amb caràcter potestatiu, recurs de reposició, davant del mateix òrgan que va dictar l'acte objecte de recurs, en el termini d'un mes, comptador des de l'endemà de la publicació del seu l'extracte en el Boletín Oficial del Estado.
Transcorregut un mes des de l'endemà de la interposició del recurs de reposició, si este no s'hi ha resolt, es podrà entendre que ha sigut desestimat i es podrà interposar recurs contenciós administratiu, a elecció seua, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.
b) Recurs contenciós administratiu, a l' elecció seua, davant la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos, comptadors des de l'endemà de la publicació de l'extracte en el Boletín Oficial del Estado.
Contra tots els actes administratius definitius que es deriven de les bases els interessats podran interposar els recursos oportuns recursos, en els casos i en la forma establits en la Llei 30/1992, de Règim Jurídic de les Administracions Públiques i del Procediment Administratiu Comú i en la Llei 29/1998, de 13 juliol, Reguladora de la Jurisdicció Contenciosa Administrativa (BOE número 167, de 14 de juliol de 1998).
Si es presenta alguna al·legació, suggeriment, reclamació o petició de revisió per escrit sobre la puntuació atorgada pel tribunal o una altra circumstància relativa al desenvolupament de les proves durant els 5 dies següents a la publicació de les puntuacions de cada prova o exercici, el tribunal serà qui decidirà sobre estes i ho indicarà en l'acta corresponent, tot això sense perjuí del que establix esta base 12, pel que fa a la interposició de recursos, que es regirà per les normes generals sobre procediment i règim jurídic de les administracions públiques.
ANNEX I
Fase d'oposició i concurs
A. Fase d'oposició: màxim 60 punts
Primer exercici: obligatori i eliminatori. Consistirà en la realització d'un qüestionari de 50 preguntes amb quatre alternatives de les quals només una serà vàlida; per cada tres respostes incorrectes es descomptarà una correcta; en el cas que siguen menys de tres, es realitzarà la corresponent proporció i les preguntes en blanc no penalitzaran. Esta prova versarà sobre les matèries que figuren en l'annex II, en un temps màxim d'1 hora.
La qualificació d'este exercici serà de 0 a 15 punts, i serà necessari obtindre un mínim de 7,5 punts.
Segon exercici: obligatori i eliminatori. Consistirà a desenvolupar per escrit diverses qüestions pràctiques o desenvolupar dos temes referents a les matèries que figuren en les matèries específiques de l'annex II. El tribunal determinarà, abans del començament de l'exercici, el tipus de prova, la duració màxima i els criteris per a la seua avaluació. Es procedirà a la lectura de l'exercici davant el tribunal. La qualificació d'este exercici serà de 0 a 20 punts, i per a superar-lo serà necessari obtindre un mínim de 10 punts.
Tercer exercici: obligatori i eliminatori. Consistirà a efectuar diverses proves pràctiques de caràcter manual, que seran determinades pel tribunal immediatament abans de la celebració d'esta, i relacionades amb les comeses pròpies del lloc de treball. El tribunal determinarà, abans del començament de l'exercici, el tipus, el nombre i la duració màxima de les proves i els criteris per a la seua avaluació. La qualificació d'este exercici serà de 0 a 25 punts, que es distribuiran en funció del nombre de proves que es determinen, i per a superar-lo serà necessari obtindre un mínim de 12,5 punts.
B. Fase de concurs: màxim 40 punts
B1) Formació: 20 punts
1. Cursos de formació i perfeccionament: puntuació màxima 11 punts
Cursos impartits per organismes oficials (universitat, INAP, IVAP, Servef, ajuntaments i organismes amb acords amb l'administració autonòmica o estatal) relacionats directament amb les tasques pròpies del treball a realitzar, en el certificat de les quals s'expose com a mínim la duració del curs:
· Cursos de 15 a 30 hores 0,5 punts
· Cursos de 31 a 100 hores 1,5 punts
· Cursos de 101 a 200 hores 2,5 punts
· Cursos de més de 200 hores 3 punts
2. Titulació acadèmica: puntuació màxima 5 punts.
- Per estar en possessió del Graduat Escolar o Formació Professional de primer grau o equivalent: 3
- Per estar en possessió del títol de BUP, FP II o equivalent, diplomatura o llicenciatura: 5
3. Valencià: puntuació màxima 4 punts.
- Certificat de coneixements de valencià, expedit per la Junta Qualificadora de Coneixements de Valencià o equivalent. Només puntuarà el nivell major de coneixements:
· Nivell oral 1 punts
· Nivell elemental 2 punts
· Nivell mitjà 3 punts
· Nivell superior 4 punts
B2) Experiència professional: puntuació màxima 20 punts.
Es valorarà l'experiència professional per mitjà de contractació laboral o com a funcionari o funcionari interí en llocs de característiques semblants i grup de titulació que la de la convocatòria.
L'experiència laboral s'acreditarà de la manera següent:
· Contracte laboral en el qual constarà la denominació de la categoria o lloc i acompanyat de la vida laboral.
· Certificat de l'òrgan corresponent, en el qual constarà, com a mínim, la categoria, el grup i el temps treballat.
La puntuació serà la següent:
· En administracions públiques: 0,15 per mes complet treballat
· En empreses privades: 0,10 punts per mes complet treballat.
ANNEX II
Temari per a la plaça de peó
Matèries comunes
Tema 1. La Constitució espanyola de 1978: estructura i principis fonamentals, drets i deures.
Tema 2. El municipi. El terme municipal. La població. L'empadronament. Competències del municipi. Òrgans de govern del municipi. L'alcalde, els tinents d'alcalde. Els regidors. El ple de l'ajuntament. La junta de govern local.
Tema 3. Tema 3. Drets i deures del personal al servici de l'administració local. Règim disciplinari. L'accés a la funció pública.
Matèries específiques
Tema 4. Característiques, manteniment i conservació dels edificis, equipaments i vies públiques a Sollana.
Tema 5. Principals característiques del terme municipal de Sollana.
Tema 6. Formigons, morters, pasteres. Designació, dosificacions i tipus
Tema 7. Funcions i tasques bàsiques del lloc de peons de l'Ajuntament de Sollana. Possibles actuacions de la brigada d'obres, servicis i manteniment municipal.
Tema 8. Avaries i reparacions bàsiques d'obra, llanterneria, pintura, electricitat, fusteria, manyeria i jardineria.
Tema 9. Nocions bàsiques sobre eines, efectes, materials i maquinària a utilitzar en els oficis propis.
Tema 10. La Llei de Prevenció de Riscos Laborals: normes i conceptes bàsics. Nocions bàsiques de primers auxilis.
Tema 11. Sistemes i equips de protecció i senyalització en els treballs a realitzar.
Tema 12. Nocions bàsiques sobre seguretat en edificis. Evacuació. Instal·lacions de protecció contra incendis.
ANNEX III
Model d'instànciaExpedient Personal. F- 06/2008
Bases específiques per a la provisió en propietat d'una plaça de jardiner vacant en la plantilla de l'Ajuntament de Sollana
Primera. Objecte de la convocatòria
L'objecte de les presents bases específiques que regixen la convocatòria, aprovada per Junta de Govern Local en sessió del dia 22 de desembre de 2007, és la provisió en propietat, pel sistema de concurs oposició lliure i naturalesa laboral, d'una plaça vacant en la plantilla de personal laboral fix d'este Ajuntament, pertanyent a l'oferta d'ocupació pública de 2007, publicada en el Butlletí Oficial de la Província de València número 145 de 20 de juny de 2007, amb les retribucions bàsiques, complementàries i funcions establides en la relació de llocs de treball.
Denominació del lloc: jardiner.
Nivell de titulació: Graduat Escolar o equivalent.
Grup: C2.
CD: 13.
Naturalesa: laboral.
Número de lloc: AELSO001.
Segona. Legislació aplicable
El procés selectiu s'ajustarà a allò que disposen les presents bases i en allò no hi previst, esta convocatòria es regirà per les bases generals de selecció de personal al servici de les entitats locals de la Comunitat Valenciana, aprovades per la Resolució de 14 de novembre de 2005, correcció d'errors per la Resolució de 27 de febrer de 2006, del director general d'Administració Local de la Conselleria de Justícia, Interior i Administracions Públiques (DOCV número 5155, de 15 de desembre de 2005, i BOP número 114 15.5.2006); per les normes de la Llei 7/2007, de 12 d'abril, de l'Estatut Bàsic de l'Empleat Públic i, en particular, els preceptes directament aplicables d'acord amb el que disposa la Resolució de 21 de juny de 2007 de la Secretaria General per a l'Administració Pública per la qual es publiquen les instruccions per a l'aplicació de l'Estatut Bàsic de l'Empleat Públic; la Llei 30/1984, de 2 d'agost, de Mesures per a la Reforma de la Funció Pública; la Llei 7/1985, de 2 d'abril; el Reial Decret Legislatiu 781/1986, de 18 d'abril, pel Reial Decret 896/1991, de 7 de juny, pel Decret legislatiu de 24 d'octubre del 1995, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana: pel Decret 33/1999, de 9 de març, del Consell de la Generalitat Valenciana, i, supletòriament, pel Reial Decret 364/1995, de 10 de març, pel qual s'aprova el Reglament General d'Ingrés del Personal al Servici de l'Administració General de l'Estat i de Provisió de Llocs de Treball i Promoció Professional dels Funcionaris Civils de l'Administració General de l'Estat, Llei Orgànica 3/2007, de 22 de març, per a la Igualtat Efectiva de Dones i Hòmens; Llei 51/2003, de 2 de desembre, d'Igualtat d'Oportunitats, No-Discriminació i Accessibilitat Universal de la Persona amb Discapacitat; Llei 53/2003, de 10 de desembre, d'Ocupació Pública de Discapacitats; Ordre Pre/1822/2006, per la qual s'establixen els criteris generals per a l'adaptació de mitjans i temps en els processos selectius de les persones amb discapacitat; Llei 13/1982, de 7 d'abril, d'Integració Social dels Minusvàlids, i per la resta de les disposicions legals i reglamentàries que li siguen aplicables.
Tercera. Requisits dels aspirants
Per a ser admés al present procés selectiu serà necessari reunir els requisits següents:
a) Posseir la nacionalitat espanyola o tindre la nacionalitat d'un país membre de la Unió Europea o la de qualsevol d'aquells estats als quals, en virtut de tractats internacionals celebrats per la Unió Europea i ratificats per Espanya, se'ls aplique la lliure circulació de treballadors en els termes en què esta es troba, definida en el tractat constitutiu de la Unió Europea; ser cònjuge dels espanyols i dels nacionals d'altres estats membres de la Unió Europea, sempre que no estiguen separats de dret, o ser els seus descendents o els del seu cònjuge menors de 21 anys o majors d'esta edat que visquen a costa seua.
b) Tindre complits els 16 anys d'edat i no excedir l'edat màxima de jubilació forçosa.
c) Estar en possessió del Graduat Escolar o equivalent (segons disposició addicional tercera de la Llei 7/2007).
d) No patir cap malaltia ni defecte físic que impedisca l'exercici de les funcions corresponents.
e) No haver sigut separat per mitjà d'expedient disciplinari del servici de qualsevol de les administracions o institucions públiques, ni trobar-se inhabilitat per a l'exercici de funcions públiques.
Les condicions per a ser admés al procés selectiu hauran de reunir-se en el moment de finalització del termini de presentació de sol·licituds i mantindre's durant tot el procés selectiu, fins al moment de la presa de possessió.
Quarta. Sol·licituds
Les sol·licituds es presentaran en el Registre General d'este Ajuntament (plaça Major, 2, CP 46873), per mitjà de model d'instància que s'adjunta com a annex III, en el termini de 20 dies naturals, comptadors des de l'endemà de la publicació de l'extracte de la convocatòria en el Boletín Oficial del Estado.
Els aspirants manifestaran en la instància que reunixen tots els requisits exigits en la base tercera de les bases específiques i generals.
El tribunal establirà, per a les persones amb discapacitat que així ho sol·liciten en la instància, les adaptacions necessàries per a la realització de les proves. Per a la seua valoració, s'haurà d'adjuntar a la instància el dictamen tècnic facultatiu emés per l'òrgan de qualificació del grau de minusvalidesa. Les condicions personals d'aptitud per a l'exercici de les funcions corresponents a la plaça objecte de convocatòria s'acreditaran, si és el cas, per mitjà de dictamen vinculant expedit per l'equip multiprofessional competent, que haurà de ser emés amb anterioritat a la iniciació de les proves selectives (art. 38.3 de la Llei 13/1982, d'Integració Social dels Minusvàlids)
A la instància sol·licitud s'adjuntaran els documents acreditatius dels mèrits al·legats per a la fase de concurs per mitjà de l'original o còpia compulsada, a més:
- Fotocòpia compulsada del document nacional d'identitat.
- Fotocòpia compulsada del certificat d'escolaritat o equivalent.
- Certificat de l'òrgan competent per a determinar el grau de minusvalidesa i el certificat d'aptitud per a la plaça convocada.
- El resguard justificatiu d'haver pagat la quantitat de 30 euros en concepte de drets d'examen, l'ingrés de la qual es farà efectiu en el compte: La Caixa. 2.100, 4643, 83, 6100816283. L'import serà tornat en el cas de no ser admés en el procés selectiu.
Si el pagament es realitza per gir postal o telegràfic, s'adjuntarà còpia del resguard a la sol·licitud.
Bonificació del 50% a les persones inscrites en l'INEM, com a demandants d'ocupació, no subsidiaris, segons certificat emés per l'INEM, el qual s'adjuntarà a la instància de sol·licitud amb una antiguitat d'almenys 1 mes com a demandant.
En el resguard esmentat s'haurà de fer constar la convocatòria a la qual correspon l'ingrés.
El model d'instància per a prendre part en les proves selectives serà facilitat gratuïtament per les oficines municipals, i estarà disponible en la pàgina web de l'Ajuntament , i que s'arreplega en l'annex d'estes bases.
Cinquena. Admissió d'aspirants
Per a ser admés a les proves selectives bastarà que les persones aspirants manifesten en les seues instàncies que reunixen totes les condicions exigides referides a la data d'expiració del termini de presentació d'instàncies i que han abonat els drets d'examen.
Una vegada finalitzat el termini de presentació d'instàncies, per resolució de l'Alcaldia s'aprovaran les llistes provisionals d'aspirants admesos i exclosos, les quals es faran públiques en el Butlletí Oficial de la Província de València i en el tauler d'edictes de l'Ajuntament; contra esta resolució es podrà presentar reclamació en el termini de 10 dies hàbils. Les reclamacions, si n'hi ha, seran acceptades o rebutjades en la resolució per la qual s'aproven les llistes definitives, que es faran públiques, així mateix, en la forma indicada.
Els errors de fet podran esmenar-se en qualsevol moment, d'ofici o a petició de l'interessat.
En el supòsit que no s'hi presente cap reclamació, les llistes provisionals esdevindran automàticament en definitives i açò es farà constar en la resolució de l'Alcaldia; a més, s'indicarà la data, el lloc i l'hora del començament del primer exercici, així com la crida dels aspirants.
La publicació de la resolució esmentada serà determinant dels terminis a l'efecte de possibles impugnacions i recursos.
En tot cas, amb l'objecte d'evitar errors i, en el supòsit que se'n produïsquen, possibilitar l'esmena dins del termini i la forma escaient, els aspirants comprovaran, fefaentment, no sols que no figuren en la relació d'exclosos, sinó, a més, que els seus noms consten en la d'admesos.
Si en qualsevol moment del procés selectiu el tribunal s'assabenta que algun dels aspirants no posseïx la totalitat dels requisits exigits en estes bases, amb audiència prèvia de l'interessat es proposarà la seua exclusió a l'alcalde president de l'Ajuntament, amb indicació de les inexactituds o falsedats formulades per l'aspirant en la sol·licitud d'admissió a les proves selectives i als efectes oportuns.
Sisena. Tribunal qualificador
El tribunal qualificador estarà integrat pels membres següents, tots amb veu i vot, i tendirà a la paritat entre home i dona:
President titular i suplent: un empleat públic de la corporació de la mateixa categoria o superior que la plaça convocada.
Secretari titular i suplent: un empleat públic de la corporació de la mateixa categoria o superior que la plaça convocada.
Dos vocals titulars i suplents: empleats públics de la corporació de la mateixa categoria o superior que la plaça convocada.
Un vocal titular i suplent: empleat públic designat per la Generalitat Valenciana, que acudirà a títol individual i no la representarà
La designació dels membres del tribunal inclourà la dels suplents respectius.
El tribunal de selecció serà col·legiat i la seua composició haurà d'ajustar-se als principis d'imparcialitat i professionalitat dels seus membres, i es tendirà, així mateix, a la paritat entre dona i home.
Amb la publicació de la resolució de la llista definitiva es faran públics els noms dels components del tribunal, els assessors i els especialistes.
El tribunal podrà disposar la incorporació d'assessors especialistes, per a aquelles proves que ho requerisquen, els quals es limitaran a l'exercici de les seues especialitats tècniques sobre la base de les quals, exclusivament, col·laboraran amb el tribunal amb veu, però sense vot. Els assessors i els especialistes hauran d'estar sotmesos a les mateixes causes d'abstenció i recusació que la resta del tribunal.
A l'efecte del que disposa el Reial Decret 462/2002, de 24 de maig, el tribunal qualificador de les proves selectives tindrà la categoria corresponent de les arreplegades en aquell, en funció de la classificació de la plaça convocada, tant pel que fa a les assistències dels membres del tribunal com dels seus assessors i col·laboradors.
El tribunal queda autoritzat per a resoldre els dubtes que es presenten i adoptar els acords necessaris per al bon ordre del procés selectiu en tot allò no previst en estes bases.
Setena. Començament i desenvolupament de les proves
La data, l'hora i el lloc del començament de les proves selectives, així com la composició nominal del tribunal, s'anunciarà en el Butlletí Oficial de la Província de València i en el tauler d'anuncis, amb ocasió de la publicació de la llista definitiva d'admesos o de la provisional que haja esdevingut definitiva per absència d'esmenes o reclamacions.
Una vegada començades les proves selectives no serà obligatòria la publicació dels anuncis successius de la resta d'exercicis i incidències en el Butlletí Oficial de la Província. Estos anuncis els ha de fer públics el tribunal en el tauler d'anuncis de l'Ajuntament, amb una antelació de 12 hores, si es tracta del mateix exercici, o de 48 si se'n tracta d'un de nou.
En tot cas, des de la conclusió d'un exercici fins al començament del següent no podran transcórrer menys de 72 hores ni més de 45 dies naturals.
El terminis indicats es podran reduir, si ho proposa el tribunal i ho accepten totes les persones aspirants o si fóra sol·licitat per estes, tot això per unanimitat. Això es farà constar en l'expedient.
L'ordre d'actuació dels aspirants en aquells exercicis que no es puguen realitzar conjuntament començarà per la lletra [...], que d'acord amb la resolució de la conselleria corresponent de la Generalitat Valenciana siga publicada en el Diari Oficial de la Comunitat Valenciana.
Els aspirants seran convocats en crida única, excepte casos de força major degudament justificats i apreciats lliurement pel tribunal. La no-presentació d'un aspirant en el moment de ser cridat a qualsevol dels exercicis obligatoris determinarà automàticament la pèrdua del seu dret a participar en el mateix exercici i en els successius, per la qual cosa quedarà exclòs del procés selectiu.
El tribunal podrà requerir en qualsevol moment que cada un dels aspirants acredite la seua identitat, per la qual cosa hauran d'anar proveïts del document nacional d'identitat.
El tribunal, en aquells casos que ho estime pertinent, adaptarà els mitjans de realització dels exercicis dels aspirants amb minusvalideses, de manera que gaudisquen d'igualtat d'oportunitats respecte de la resta d'aspirants, sempre que així ho indiquen en la instància per a prendre part en el procés selectiu.
Vuitena. Sistema selectiu
El sistema selectiu serà concurs oposició lliure. Les proves, el barem de mèrits i el programa temari seran les contingudes en l'annex I i II d'estes bases.
Finalitzada la fase d'oposició, el tribunal publicarà una llista amb la puntuació final, ordenada de major a menor, dels aspirants que hagen superat els exercicis. Totes les puntuacions atorgades durant el procés es faran públiques en el tauler d'anuncis de l'Ajuntament.
Només es presentaran i es baremaran els mèrits dels opositors que hagen superat la fase d'oposició. Els aspirants inclosos en la llista d'aprovats en la fase d'oposició tindran un termini de 10 dies hàbils per a presentar el currículum, l'informe de vida laboral emés per la Seguretat Social i tots aquells documents, originals o còpies confrontades, acreditatius dels mèrits previstos en la fase de concurs. Els mèrits al·legats però no justificats documentalment, o justificats de manera insuficient, no seran tinguts en compte.
Una vegada baremats els mèrits el tribunal exposarà la llista provisional amb la puntuació obtinguda en la fase de concurs, desglossada per cada un dels apartats del barem, i es concedirà un termini de 10 dies perquè es formulen les reclamacions que s'estimen oportunes. Una vegada transcorregut el termini esmentat i resoltes les reclamacions, es publicarà en el tauler d'anuncis de l'Ajuntament la llista definitiva amb la puntuació final, que estarà determinada per la suma de la valoració del concurs oposició sobre un total de 100 punts.
Publicada la llista d'aprovats, els aspirants proposats pel tribunal per a ser contractats hauran de presentar, en el termini de 20 dies, els documents que acrediten els requisits exigits en les bases generals i específiques.
Els casos d'empat que es produïsquen es dirimiran de la manera següent: caldrà ajustar-se, en primer lloc, a la major puntuació obtinguda en la fase d'oposició; en segon lloc, a la major puntuació obtinguda en els distints exercicis de l'oposició per ordre de realització; en tercer lloc, a la major puntuació obtinguda en el concurs de mèrits i, en quart lloc, per la puntuació obtinguda en l'apartat del barem d'experiència professional.
Novena. Relació d'aprovats
Finalitzat el procés selectiu, la presidenta de la corporació, d'acord amb la proposta del tribunal, farà pública en el tauler d'anuncis de l'Ajuntament una resolució definitiva, la qual contindrà la relació dels aspirants que hagen superat el concurs oposició, en nombre no superior al de places convocades.
Concloses les proves selectives es formarà una borsa de treball amb tots aquells opositors que tot i haver superat, com a mínim, el primer i el segon exercicis de la fase d'oposició, no hagen obtingut plaça. La llista serà ordenada de major a menor segons la puntuació total del concurs oposició. En cas d'empat, se seguirà l'ordre establit en l'annex I, segons el que establix l'apartat 8 d'estes bases.
Constituïda esta borsa de treball, si és el cas, quedarà derogada la borsa de treball que estiga vigent per a cobrir necessitats de personal de la categoria professional de jardiners d'este Ajuntament.
Deu. Publicitat
Les presents bases es publicaran en el Diari Oficial de la Comunitat Valenciana i en el Butlletí Oficial de la Província de València i l'anunci de la convocatòria, en extracte, en el Boletín Oficial del Estado, i a través d'Internet en la pàgina .
Onze. Recursos
Contra les presents bases, l'acord d'aprovació de les quals és definitiu en la via administrativa, els interessats que estiguen legitimats podran interposar un dels recursos següents:
a) Amb caràcter potestatiu, recurs de reposició, davant del mateix òrgan que va dictar l'acte objecte de recurs, en el termini d'un mes, comptador des de l'endemà de la publicació del seu l'extracte en el Boletín Oficial del Estado. Transcorregut un mes des de l'endemà de la interposició del recurs de reposició, si este no s'hi ha resolt, es podrà entendre que ha sigut desestimat i es podrà interposar recurs contenciós administratiu, a elecció seua, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.
b) Recurs contenciós administratiu, a elecció seua, davant la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos, comptadors des de l'endemà de la publicació de l'extracte en el Boletín Oficial del Estado.
Contra tots els actes administratius definitius que es deriven de les bases els interessats podran interposar els recursos oportuns recursos, en els casos i en la forma establits en la Llei 30/1992, de Règim Jurídic de les Administracions Públiques i del Procediment Administratiu Comú i en la Llei 29/1998, de 13 juliol, Reguladora de la Jurisdicció Contenciosa Administrativa (BOE número 167, de 14 de juliol de 1998).
Si es presenta alguna al·legació, suggeriment, reclamació o petició de revisió per escrit sobre la puntuació atorgada pel tribunal o una altra circumstància relativa al desenvolupament de les proves durant els 5 dies següents a la publicació de les puntuacions de cada prova o exercici, el tribunal serà qui decidirà sobre estes i ho indicarà en l'acta corresponent, tot això sense perjuí del que establix esta base 12, pel que fa a la interposició de recursos, que es regirà per les normes generals sobre procediment i règim jurídic de les administracions públiques.
ANNEX I
Fase d'oposició i concurs
A. Fase d'oposició: màxim 60 punts
Primer exercici: obligatori i eliminatori. Consistirà en la realització d'un qüestionari de 50 preguntes amb quatre alternatives de les quals només una serà vàlida; per cada tres respostes incorrectes es descomptarà una correcta; en el cas que siguen menys de tres, es realitzarà la corresponent proporció i les preguntes en blanc no penalitzaran. Esta prova versarà sobre les matèries que figuren en l'annex II, en un temps màxim d'1 hora.
La qualificació d'este exercici serà de 0 a 15 punts, i serà necessari obtindre un mínim de 7,5 punts.
Segon exercici: obligatori i eliminatori. Consistirà a desenvolupar per escrit diverses qüestions pràctiques o desenvolupar dos temes referents a les matèries que figuren en les matèries específiques de l'annex II. El tribunal determinarà, abans del començament de l'exercici, el tipus de prova, la duració màxima i els criteris per a la seua avaluació. Es procedirà a la lectura de l'exercici davant el tribunal. La qualificació d'este exercici serà de 0 a 20 punts, i per a superar-lo serà necessari obtindre un mínim de 10 punts.
Tercer exercici: obligatori i eliminatori. Consistirà a efectuar diverses proves pràctiques de caràcter manual, que seran determinades pel tribunal immediatament abans de la celebració d'esta, i relacionades amb les comeses pròpies del lloc de treball. El tribunal determinarà, abans del començament de l'exercici, el tipus, el nombre i la duració màxima de les proves i els criteris per a la seua avaluació. La qualificació d'este exercici serà de 0 a 25 punts, que es distribuiran en funció del nombre de proves que es determinen, i per a superar-lo serà necessari obtindre un mínim de 12,5 punts.
B. Fase de concurs: màxim 40 punts
B1) Formació: 20 punts
1. Cursos de formació i perfeccionament: puntuació màxima 11 punts.
Cursos impartits per organismes oficials (universitat, INAP, IVAP, Servef, ajuntaments i organismes amb acords amb l'administració autonòmica o estatal) relacionats directament amb les tasques pròpies del treball a realitzar, en el certificat de les quals s'expose com a mínim la duració del curs:
· Cursos de 15 a 30 hores 0,5 punts
· Cursos de 31 a 100 hores 1,5 punts
· Cursos de 101 a 200 hores 2,5 punts
· Cursos de més de 200 hores 3 punts
2. Titulació acadèmica: puntuació màxima 5 punts
- Per estar en possessió del Graduat Escolar o Formació Professional de primer grau o equivalent: 3
- Per estar en possessió del títol de BUP, FPII o equivalent, diplomatura o llicenciatura: 5
3. Valencià: Puntuació màxima 4 punts
Certificat de coneixements de valencià, expedit per la Junta Qualificadora de Coneixements de Valencià o equivalent. Només puntuarà el nivell major de coneixements:
· Nivell oral 1 punt
· Nivell elemental 2 punts
· Nivell mitjà 3 punts
· Nivell superior 4 punts
B2) Experiència professional Puntuació màxima 20 punts
Es valorarà l'experiència professional per mitjà de contractació laboral o com a funcionari o funcionari interí en llocs de característiques semblants i grup de titulació que la de la convocatòria.
L'experiència laboral s'acreditarà de la manera següent:
· Contracte laboral en el qual constarà la denominació de la categoria o lloc i acompanyat de la vida laboral.
· Certificat de l'òrgan corresponent, en el qual constarà, com a mínim, la categoria, el grup i el temps treballat.
La puntuació serà la següent:
· En administracions públiques: 0,15 per mes complet treballat
· En empreses privades: 0,10 punts per mes complet treballat.
ANNEX II
Temari per a la plaça de jardiner
Matèries comunes
Tema 1. La Constitució espanyola del 1978. Estructura i principis fonamentals, drets i deures.
Tema 2. L'Estatut d'Autonomia de la Comunitat Valenciana. Drets i deures dels valencians i les valencianes.
Tema 3. El municipi. El terme municipal. La població. L'empadronament. Competències del municipi.
Tema 4. Òrgans de govern del municipi. L'alcalde, els tinents d'alcalde. Els regidors. El ple de l'ajuntament. La junta de govern local.
Tema 5. Drets i deures del personal al servici de l'administració local.
Matèries específiques
Tema 6. Sistemes de reg. Tipus i característiques.
Tema 7. Disseny de projectes de reg. Problemàtiques en jardins públics.
Tema 8. Principals plagues i malalties en els jardins públics. Mètodes per a combatre-les.
Tema 9. Planificació anual de treballs de jardineria i seguiment d'estos.
Tema 10. Les zones enjardinades del municipi de Sollana. Principals característiques i problemàtiques. Mobiliari en jardins i parcs.
Tema 11. La poda i el trasplantament d'arbres i arbustos.
Tema 12. Plantació d'arbres i arbustos. Característiques generals i problemàtica en arbres exemplars.
Tema 13. La gespa: espècies utilitzades en jardineria, plantació, sembra i manteniment.
Tema 14. Les plantes herbàcies.
Tema 15. Principals tasques de manteniment dels jardins.
Tema 16. El sòl. Característiques generals. Principals tasques de manteniment.
Tema 17. Principis generals de fisiologia vegetal.
Tema 18. Nocions generals d'anatomia i morfologia vegetal.
Tema 19. La nutrició de les plantes. Macroelements i microelements. Fertilització orgànica i inorgànica.
Tema 20. Productes fitosanitaris. Normativa. Bones pràctiques d'aplicació.
Tema 21. Maquinària i eines de jardineria. Tipus, funcions conservació i manteniment.
Tema 22. L'ensenyament de la jardineria. Principis i objectius en la formació.
Tema 23. Jardineria ecològica. Jardins de baix manteniment i consum d'aigua. Propostes d'actuació per al municipi de Sollana
Tema 24. Nocions bàsiques sobre la prevenció de riscos laborals per al personal d'oficis. Normes generals sobre senyalització, seguretat i salut en el treball. Sistemes i equips de protecció.
Tema 25. La Llei de Prevenció de Riscos Laborals: normes i conceptes bàsics. Nocions bàsiques de primers auxilis. Seguretat i higiene en jardineria pública.
ANNEX III
Model d'instància